
ION CREANGĂ 


Poveste 
(Prostia omenească) 


A FOST ODATĂ când a fost, că dacă n- 
ar fi fost, nu s-ar povesti. 

Noi nu suntem de pe când poveştile, 
ci suntem mai dincoace cu vreo două-trei 
zile: de pe când se potcovea puricele cu 
nouăzeci şi nouă de ocă de fier la un picior 
şi tot i se părea că-i uşor. 

Cică era odată un om însurat, şi omul 
aceia trăia la un loc cu soacră-sa. Nevasta 
lui, care avea copil de ţâţă, era cam 
proastă; dar şi soacră-sa nu era tocmai 
hâtră. 

întru una din zile, omul nostru iese de- 
acasă după trebi, ca fiecare om. Nevasta 
lui, după ce-şi scaldă copiiu!, îl înfăşa şi-i 
dete ţâţă, îl puse în albie lângă sobă, căci 
era iarnă; apoi îl legănă şi-l dezmierdă 
până ce-i adormi. După ce-l adormi, 


stătu ea puţin pe gânduri, ş-apoi începu a 
se boci cât îi lua gura: 

-Aulio! copilaşul meu, copilaşul meu! 

Mama ei, care torcea după horn, 
cuprinsă de spaimă, zvârii fusul din mână 
şi furca din brâu cât colo şi, sărind fără 
sine, o întrebă cu spaimă: 

- Ce ai, draga mamei, ce-ţi este? 

- Mamă, mamă! copilul meu are să 
moară. 

g Când şi cum? 

- lată cum. Vezi drobul cel de sare pe 
horn? -îl văd. Şi?!... 

- De s-a sui mâţa, are să-l trântească 
drept în capul copilului şi să mi-l omoare. 

- Vai de mine şi de mine, că bine zici, 
fata mea, se vede că i s-au sfârşit 
mititelului zilele! 

Şi cu ochii pironiţi la drobu! de sare 
de pe horn şi cu manile încleştate, de 
parcă le legase cineva, începură a-l boci 
amândouă ca nişte smintite, de clocotea 
casa. 

Pe când se sluţeau ele, cum vă spun, 
numai iaca şi tată! copilului întră pe uşă 
flămând şi năcăjit ca vai de el. 

- Ce este? Ce v-a găsit, nebunelor? 

Atunci ele, viindu-şi puţin în sine, 

începură 
a-şi şterge lacrămile şi a-i povesti cu 
mare jale 

despre întâmplarea neîntâmplată... 

Omul, după ce le ascultă, zise cu 

mirare: 

- Bre! mulţi proşti am văzut eu în 
viaţa mea, 
dar ca voi n-am mai văzut. Măăă... duc în 
toată 
lumea! Şi de-oi găsi mai proşti decât voi, 
m-oi 
mai întoarce acasă, iară de nu, ba. 

Aşa zicând, oftă din greu, ieşi din casă 
fără să-şi ieie ziua bună, şi plecă supărat şi 
amărât ca vai de om! 


Şi mergând el bezmetic, fără să ştie 
unde se duce, după o bucată de vreme, 
oprindu-se într-un loc, i se întâmplă iar să 
vadă ceva deşenţat! ce nu mai văzuse: un 
om ţinea puţin un oboroc? deşert cu gura 
spre soare, apoi răpede-l înşfăca şi întră cu 
dânsul într-un bordei; pe urmă iar ieşea, îl 
punea iar cu gura la soare, şi tot aşa 
făcea... Drumeţul nostru nedumerit se 
opri şi zise: 

- Bună ziua, om bun! 

- Mulţămesc dumitale, prietene! 

- Da' ce faci aici? 

- la mă trudesc de vro două-trei zile 
să car pocitul ist de soare în bordei ca să 
am lumină, şi 


1 Deşenţat - aici cu sensul de ciudat. 
2 Oboroc- baniţă. 


nici că-l pot... 
- Bre! ce trudă, zise drumeţul. N-ai 
vrun topor la îndămână? 
- Ba am. 
- le-l de coadă, sparge ici, şi soarele 
va întră singur înlăuntru... 
îndată făcu aşa şi lumina soarelui 
întră în bordei. 
- Mare minune, om bun, zise gazda. 
De nu 
te aducea Dumnezeu pe la noi... eram să 
îmbătrânesc cărând soarele cu oborocul. 
„încă un tont", zise drumeţul în sine şi 
plecă. 


Şi mergând el tot înainte, peste câtva 
timp ajunse într-un sat şi din întâmplare se 
opri la casa unui om. Omul de gazdă fiind 
rotariu îşi lucrase un car şi-l înjghebase în 
casă în toată întregimea lui; ş-acum voind 
să-l scoată afară, trăgea de proţap cu 
toată puterea, dar carul nu ieşea. Ştiţi 
pentru ce? Aşa: uşile erau mai strâmte 
decât carul. Rotariul voia acum să taie 
uşorii, spre a scoate carul. 

Noroc însă că drumeţul l-a învăţat 
să-l desfacă în toate părţile lui, să le 
scoată pe rând afară, ş-apoi iarăşi să-l 
înjghebe la loc. 


8 


- Foarte mulţămesc, om bun - zise 


gazda 
- bine m-ai învăţat, la uite-te dumneata! 
Era să 


dărâm bunătate de casă din pricina 
carului. 

De aici drumeţul nostru, mai 
numărând un nătărău, merse tot înainte 
până ce ajunse la o casă. Acolo ce să 
vadă? Un om c-un ţăpoi în mână voia s- 
arunce nişte nuci din tindă în pod. 

„Din ce în ce dau peste dobitoci", 
zise drumeţul în sine. 

z Da' ce te frămânţi aşa, om bun? 

- la, vreu să zvârl nişte nuci în pod şi 
tăpoiul ista, bată-l scârba să-l bată, nu-i nici 
de o treabă... 

- Că degeaba te trudeşti, nene! Poţi 
să-l blastemi cât le-i blăstăma, habar n-are 
țăpoiul de scârbă. Ai un oboroc? 

- Da' cum să n-am? 

- Pune nucile într-însul, ie-l pe umăr 
şi sui-te frumuşel în pod; ţăpoiul e pentru 
paie şi fân, iar nu pentru nuci. 

Omul ascultă şi treaba se făcu 

îndată. 


Drumeţul nu zăbovi nici aici mult, ci 
plecă mai numărând şi alt neghiob. 

Apoi de aici merse mai departe, până 
ce ajunse ca să mai vadă aiurea şi altă 
năzbâtie la 

care nu se putu opri de râs. Un om legase o 
vacă cu funia de gât şi suindu-se pe o şură, 
unde avea aruncat oleacă de fân, trăgea 
din răsputeri de funie să urce vaca pe 
şură. Vaca răgea cumplit şi el nu mai 
putea de ostenit. 
- Măi omule - zise drumețul, făcându- 
şi cruce - da' ce vrei să faci? 
- Ce să fac, mă-ntrebi? Da' nu vezi? 
- Ba văd, numai nu pricep. 
- la, hăramul isteţe hămisit de foame 
şi nu . vre nici în ruptul capului să vie după 
mine sus pe iastă şură să mănânce fân... 
- Stai puţin, creştine, că spânzuri 
vaca! te fânul şi-l dă jos la vacă. 
- Da' nu s-a irosi?... 
- Nu fi scump la tărâţe şi ieftin la 
făină. 
Atunci omul ascultă şi vaca scăpă cu 
viaţă. 
- Bine m-ai învăţat, om bun! Pentr-un 
lucru 
de nimica, era cât pe ce să-mi gâtui vaca! 
Aşa drumeţul nostru, mirându-se de 
această prostie, zise în sine: „Mâţa tot s-ar fi 
putut întâmpla + să deie drobul de sare jos 
de pe horn; dar să cari soarele în casă cu 
oborocul, să urci nucile în pod cu ţăpoiul şi 
să tragi vaca pe şură la fân, n-am mai 
gândit!" 

Apoi drumeţul se întoarse acasă şi 
petrecu lângă ai săi, pe cari-i socoti mai cu 
duh decât pe cei ce văzuse în călătoria 
sa. 


Ș-am încălecat pe-o şea, 

Ș-am spus povestea aşa; 

Ș-am încălecat pe-o roată, 

Ș-am spus-o toată. 

Ș-am încălecat pe-o căpşună, 
Șiv-amspus, oameni buni, o mare 
minciună! 


IOAN POP RETEGANUL 


Măr şi Păr 


A FOST ODATĂ ca niciodată. A fost 
un împărat şi o împărăteasă care, cu 
toate că erau trecuţi cu anii, nu aveau nici 
un copil, de care să se bucure, care să 
facă să le treacă de năcazuri, să mai uite 
de suferinţele vieţii acesteia, căci, ca şi 
acum, atunci încă erau suferinţe; n-aveau 
nici un copil, pe care din dragoste 
părintească să-l dezmierde, împodobindu- 
| ca pe un copil de împărat şi sărutându-l 
ca pe un singur copil la o casă 
părintească. 

Toate acestea ar fi fost şi ar fi trecut, 
dară durerea cea mare era că nu avea 
cine să moştenească scaunul împărătesc, 
avuţiile cele multe, căci avea împăratul 
multă” blagă; multe scumpeturi, din care 
să fi mâncat cu lingura şi tot nu s-ar fi 
gătat în veci. 

Dară ce plăteau toate, dacă nu avea 
cine sa ie folosească? 

Şi astă durere cât de greu, totuşi mai 
trecea; de una însă erau mai îngânduraţi 
ca de toate, şi aceea era că li se stinge 
sângele, seminţia lor. 

Oh! şi mare era lucrul acesta. Când 
îşi aduceau bieţii aminte de aceasta, 
plângeau ca nişte copii mici. Cum să nu? 
Cum să nu aibă năcaz şi suferinţe, cum să 
nu-l ajungă jalea pe oricine, când ştie că 
n-are cine să-l cânte, cine să-l plângă cu 
adevărată durere la moartea iui, şi cine să-l 
pomenească cu sfinţenie după aceea? 

Nu însă numai ei erau supăraţi, tot 
poporul din împărăţia lor era pătruns de 
durere, văzând că se stinge seminţia 
împăratului; şi vai, ce oameni buni erau, şi 
împăratul şi împărăteasa, ca şi o bucată 
de pane! Nu era om în întreaga împărăție, 
căruia să nu-i fi făcut un bine, nu era 
sărac, pe care să nu-l fi ajutat; nu era 
bolnav, la care împărăteasa să nu-i trimită 
ceva bun îndată ce auzea de boala lui. 

Toate acestea erau prea mult de la un 
împărat, şi chiar pentru asta era în jale 
toată împărăţia, văzând că neamul bun de 
oameni se împuţinează. Se temeau ca nu 
cumva să dea peste vrun neam rău de 
oameni, care tocmai aşa să le 
amărască zilele, precum Se-a îndulcit 

împăratul de acum. 

De a mai avea copil a trecut 
nădejdea, căci erau bătrâni. 

într-o zi, împăratul cu împărăteasa 
trecând peste un pod, văzu împărăteasa 
în apă un peşte foarte frumos, deci îi zise 
împăratului: 

- Uită-te, împărate, în apă, ce peşte 
frumos! Acela ar fi foarte bun de prânz, 
îmi e şi dor de peşti proaspeţi, căci de 
mult nu am mâncat; la cel din apă mi se 
dă!. 

Se uită şi împăratul şi văzu peştele. 
După ce ajunse acasă, dete poruncă 
pescarilor, ca să prindă vreo câţiva peşti 
de care văzuse. 

Câţi pescari au fost în oraş şi în 
apropiere, toţi s-au dus să împlinească 
porunca împăratului cât de în grabă. 
Căutară mult timp, dară degeaba s-au 
trudit, căci numai unul au aflat de felul 
acela, cum spusese împăratul, dară totuşi 
era destul, ca să-i treacă împărătesei de 
dorul peştilor. 

Bucătăreasa - o ţigancă - se şi puse 
îndată să pregătească din acel peşte o 
mâncare cât se poate de bună, îşi adună 
dară toată iscusinţa, ca să poată face o 
bucătură, care să-i placă împărătesei. 


1 Mi se dă - aici cu înţelesul de: poftesc, 
doresc. 

Când era mai fript, gustă de sare, 
dară cu toate că a pus destulă, era ca şi 
când n-ar fi pus, mai puse deci şi gustă iar, 
dară nici acum nu era sărat deplin, şi a 
treia oară puse, şi mai gustând o dată o 
află bună. 

Acum putea să o ducă împărătesei, 
care tot aştepta să se frigă odată. 

Mancă împărăteasa, iar oasele le dete 
la o căţea. După câtva timp băgară de 
seamă, atât împărăteasa cât şi 
bucătăreasa, că au pornit grele; căţeaua 
încă se vedea a fi prins căţei. 

La nouă luni după mâncarea peştelui, 
împărăteasa a născut un copilaş frumos, 
pe care l-a numit „Măr". îşi poate închipui 
orişicine bucuria împăratului, a 
împărătesei şi a întregului popor. 

Bătrânii aveau la cine să se bucure, pe 
cine să sărute, era cine să le urmeze la 
împărăție, şi cine să le moştenească 
averile, iară poporul, acum, nu se temea 
că se va stinge neamul cel bun. 

Tot în ziua aceea mai de cătră seară 
născu şi bucătăreasa un copil, pe care îl 
numi „Păr'. Căţeaua puiase încă de mult 
şase căţei, tot unul ca altul de frumoşi; 
acum erau mari. 

Tot din braţe-n braţe creştea Măr, 

copilul 

împăratului; când era la mumă-sa, când la 
tată-său; dar nici Păr, copilul bucătăresei, 
încă nu se lăsă de crescut şi cu toate că 
Măr era ţinut mai bine şi mai odihnit ca 
Păr, care trebuia, după ce mai crescuse, să 
ajute mamei sale, totuşi era unul ca şi altul, 
parcă ar fi fost chiar fraţi gemeni şi la un 
cost. împărătesei nu-i plăcea de aceasta 
şi s-a gândit mult cum să facă, ca să se 
cunoască bine copilul ei de al bucătăresei, 
dară ce a gândit să facă a lăsat pe alte 
timpuri. 

După ce au trecut opt ani, au început 
a merge la vânat; şi-au împărţit cânii cei 
şase de la căţea; Măr i-a numit pe ai lui: 
Florian, Cioban şi Frunză-de-Măgheran, iar 
Păr i-a numit: Bujor, Rozor şi Cetina 
Brazilor; când de ici, când de colea, 
săgetau cu arcurile lor câte ceva şi duceau 
la părinţi. 

Odată fiind iară amândoi în pădure la 
vânat, s-au făcut fraţi de cruce, jurându-şi 
dragoste veşnică. 

După ce s-au făcut fraţi de cruce, Măr 
nu a mai vrut să poarte veşminte de cele 
scumpe, ci numai de acelea de care avea 
şi Păr, iar părinţii ce nu ar fi dat pervtru 
iubitul lor, care acum nu era copil, ci 
voinic, i-au făcut şi lui Păr tot aşa 

veşminte frumoase ca şi lui Măr. 

Acum chiar nu se puteau cunoaşte 
unul de celălalt. Nu era nici un semn, prin 
care să se deosebească unul de altul. 
Până acum, când baremi de pe veşminte 
se cunoşteau, mai putea suferi 
împărăteasa, dar acum nu. De multe ori 
vrea să-şi dezmierde feciorul cu câte un 
sărutat şi săruta pe al bucătăresei; de 
multe ori vrând să-şi ţină feciorul cu câte 
ceva mâncări mai bune, chema pe al 
bucătăresei. îşi puse dar de gând că 
neapărat îi va face vrun semn lui Măr, de 
pe care să-l cunoască. 

Odată venind iar amândoi de la 
vânat, împărăteasa îşi cunoscu odrasla, 
căci o strigă : „Mamă". Ea îl chemă la sine 
şi cu un fier ce l-a fost ars în foc îl înfieră 
la mâna dreaptă. 

Ca şi un leu răcni Măr, când simţi că e 
înfierat şi zise: 

- Mamă, mi-ai mâncat norocul! Fără 
noroc voi fi deci în lume şi până atunci nu 
mă odihnesc, până ce nu-mi capăt iară 
norocul, căci fără noroc nu pot sta. 

împăratul şi împărăteasa, când auziră 
aceste cuvinte ale fiului lor, leşinară de 
durere, îl rugară să nu se ducă, dar toate 
rugăciunile lor, a 


lui Păr, şi a întregului popor, fură 

zadarnice. El răspunse: 

- Mă duc să-mi împlinesc cât mai iute 
viaţa 
cea fără noroc. 

Când plecă, fratele său de cruce, 
Păr, îl petrecu cale de două zile, şi îl rugă 
ca baremi lui să-i spună adevărat pentru 
care pricină se duce, căci se temea să 
nu”i fi părut rău, pentru că el, fecior de 
împărat, s-a făcut frate de cruce cu un fiu 
de bucătăreasă. 

- Frate, să mă crezi, răspunse el, 
mama 
mi-a mâncat norocul, eu nu le-am spus lor, 
dară 
trebuie să mor; tu însă când vei vedea pe 
marama 
aceasta, pe care ţi-o dau acum, trei 


picături de 
sânge, să ştii că am murit, vino şi mă 
caută, căci 
de mă vei afla, iară voi fi cu noroc, dară 
până 

atunci nu. 


Şi-i dete o maramă. 

-Atunci, frate Măr, nu te las; acum voi 
veni şi eu cu tine, că dacă vei da de vreo 
nenorocire, atunci îndată să te pot scote. 

- Lasă-mă, frate, rogu-te, să mă duc şi 
vină 
de mă caută, când va fi de lipsă. 

Se sărutară şi se despărţiră. 

Măr, însoţit de cei trei câni ai lui, a 

mers prin 

o pădure, până unde văzuse o licurire de 
foc. Acolo erau nişte păcurari la oi. 

- Bună seara! zise Măr. 

- Să ai noroc, străinule, răspunseră 
păcurarii, dară şezi cu noi aici pe butucul 
acesta, căci ştim că eşti ostenit. 

- De ostenit nu sunt ostenit, căci 
numai de astă-dimineaţă călătoresc. Dar 
faceţi bine şi îmi daţi puţină apă să beau, 
căci nu mai pot de sete. 

-Apă nu avem, răspunseră păcurarii, 
dară îţi dăm să bei zăr, de care bem şi 
noi. 

Bău dară zăr de care n-a mai băut 
niciodată şi-i plăcu, totuşi nu putu să nu 
întrebe pentru ce nu au apă. 

- Ei, frate, răspunseră păcurarii, aici 
în apropiere se ţine un zmeu, care bea 
toată apa din izvorul nostru, vitele ni se 
împuţinează, că le mancă şi el, dar şi mor 
de sete. Am vrut să mergem de aici, dar 
nu ne lasă, ci precum am zis, nu se 
odihneşte până ce nu ne va mânca pe toţi. 
Precum vedem, ne sunt numărate zilele, şi 
ale noastre şi ale tale, căci nu te va mai 
lăsa să te duci de aici, cum nu ne lasă nici 
pe noi. 

- Voi cerca să mă lupt cu el, dacă nu 
vor putea cânii mei face nimic cu el. 

- Şi te-ai încumeta să-ţi cerci puterile 
cu el? 

- De când eram de opt ani, toată 
ziua cu cânii mei am fost la vânat, am 
omorât ca copil urşi cu ajutorul fratelui 
meu, dară acum că-s voinic să nu încerc cu 
un zmeu, am nădejde în cânii mei, ca şi în 
mine. 

Nici nu gătă bine vorba, când auziră 
o zbierătură în pădure, de care vitele şi 
cânii păcurarilor aşa s-au înfricoşat, încât 
toate s-au strâns grămadă la un loc. 

- E aci zmeul, ziseră păcurarii, iară ne 
duce 
câteva vite. 

Atunci voinicul îşi strigă cânii lângă 
sine şi merse către zmeu; când era 
aproape de zmeu, care arunca foc din 
gură, îi zise: 

- Nu fi aşa de turbat, focul din gură-ţi 
nu-mi strică, numai mă încălzeşte, căci nu 
mi-e frică de tine. 

- Cine eşti tu de-mi stai în cale? 
întrebă zmeul. Doară nu eşti tu Măr sau 
Păr cu cânii lor? 

- Eu sunt, răspunse voinicul, dară ce 
ai tu cu oamenii aceştia de omenie, de nu 
le dai pace să trăiască de pe o zi pe alta? 
- Vreau să trăiesc şi eu bine, mai ales 
azi, când te voi mânca şi pe tine cu cânii-ţi 
cu tot, zise 

zmeul, sigur de izbândă. 

-Aşa? răspunse Măr. îşi strigă apoi 
cânii: Na, Florian! Na, Cioban! Na, Frunză- 
de-Măgheran! Prindeţi-l şi ţineţi-l. 

Numai aceasta o aşteptară şi cânii 
îndată săriră la el şi-l prinseră de grumaz. 
Măr se duse şi-i tăie capul. 

Trupul l-a dat la câni, iară capul l-a 
ars şi oasele le-a pisat tot praf şi praful l-a 
suflat în vânt. 

Bucuria păcurarilor era nespus de 
mare, căci acum nu aveau de cine se teme, 
îşi puteau prăsi vitele în tihnă. îi 
mulţămiră foarte şi-l rugară să primească 
dăruinţă jumătate din vitele de la ei. 

Măr nu s-a învoit nici acum, dară 
numai aşa scăpă de ei făgăduindu-le că le 
primeşte când se va întoarce. 

După aceea îşi luă rămas bun de la ei 
şi plecă. 

A mers el o bucată bună de vreme, 
până ce într-un târziu a ajuns într-un sat; a 
tras la o muiere bătrână, şi a rugat-o de 
conac peste noapte!. Bucuros l-a primit 
bătrâna, căci era şi ea primitoare de 
străini, ca românul. 


1 Conac peste noapte - popas, odihnă peste 
noapte. 

Când însera, Măr scoase din traistă ce 
biet a fost vânat, şi s-a rugat de bătrână 
să facă bine să-l lase să-şi gătească 
cumva carnea de vânat. 

Bătrâna a luat-o şi a pregătit-o ea. 
Când gândi Marcă acuma va fi friptă 
carnea, zise cătră bătrână: 

- Mamă! dară de unde aş putea 
cumpăra puţină pane de aici, eu nu ştiu 
rândul; nu ai face bine să te îngrijeşti d- 
ta? lată aici câţiva bani. 

- Oh, dragul meu! Foarte bucuros ți- 
aş da eu şi nu te-aş lăsa să-ţi cheltuieşti 
banii, căci un călător are lipsă de bani, dar 
zău n-am şi nici nu vei putea căpăta la 
noi. Căci crede-mă, dragul meu, nici noi 
de mult nu mâncăm pane. Aici în pădure 
este un taur sălbatic, care ne strică toate 
bucatele şi care rămân, încă le lăsăm noi pe 
câmp să se strice, fiindu-ne frică de acel 
taur. Din pricina aceea nici nu punem pe 
câmp nimic, de vreo câţiva ani, ci trăim şi 
noi ca vai de noi; de dus, iar nu ne-ar 
plăcea să ne ducem din satul acesta, căci 
aici ne-am născut. Multe nenorociri s-au 
întâmplat şi cu oamenii, căci pe care l-a 
văzut numai, n-a mai scăpat din coarnele 
^i de picioarele acelui taur sălbatic. Vei 
mânca şi tu carnea fără pane, cum 
mâncăm şi noi ce biet 


22 


avem, spuse bătrâna. 

- Cum o puteţi duce fără pane? întrebă 

Măr. 

- Vai de traiul nostru, răspunse baba, 
Dumnezeu să ferească pe toată lumea, să 
nu 
ajungă ce am ajuns noi. 

-Apoi fii bună, mamă, şi-mi spune 
despre taurul acela ce ştii. Unde se ţine? 
Când vine? Cum ştiţi că vine? Mare e? Şi 
altele, din care aş putea cunoaşte mai bine 
acel taur. 

- Lasă-l năpustului, zise bătrâna, să 
fii totdeauna ocolit de el. Dar dacă vrei să 
ştii, iată îţi spun. E un taur mare, cu părul 
sur, cu două coarne de câte o jumătate de 
stânjin de lungi şi de largi şi cu un ochi în 
frunte şi cu dinţii ca ia porcii cei sălbatici, 
aşa spun care l-au văzut mai de aproape. 
Se ţine aici în pădurea de lângă sat şi pe 
câmp; mai ales acum când e iarba verde pe 
câmp, mai mult e acolo decât în pădure. 
Apoi când e aci-l cunoaştem după 
zbierătura lui cea urâtă, prin care ne dă de 
ştire să nu mergem nici unul afară din sat, 
că apoi e capăt de acela care se duce. 

- Unde l-aş putea întâlni? întrebă Măr. 
- Ba! ce te-ar duce păcatele să-l 
întâlneşti? 

- Aş vrea să-l omor! 


23 


- Poate ţi-ai urât zilele! 

- Ba aş vrea eu să-i iau zilele! 

- Lasă-te, dragul meu, de aşa gânduri, 
căci cu acela nu se poate lupta nimeni, au 
cercat oamenii de la noi, s-au dus mulţi, 
satul mai tot cu furcoaie, cu topoare şi cu 
coase, dar abia jumătate s-au întors vii, pe 
ceilalţi i-a omorât. 

- Eu totuşi mă încred în cânii mei. 

A cinat, apoi i-a făcut bătrâna pat şi 
s-a culcat, de s-a mai odihnit, căci s-a fost 
ostenit. 

Dimineaţa s-a sculat, s-a îmbrăcat, 
şi-a săturat bine cânii şi s-a gătat de 
plecat. 

Mergând pe câmp, Măr nu văzu 
nimic, se întoarse deci cătră pădure şi- 
atunci auzi o zbierătură puternică. El îşi 
strigă cânii: 

- Na, Florian! Na, Cioban! Na, Frunză- 
de- 

Măgheran, să staţi tot lângă mine! 

Nu trecu mult şi iată vine taurul cel 
cu un ochi în frunte. Ţinea drept cătră el. 
Atunci el luă arcul, îşi îndreptă săgeata şi- 
| nimeri tocmai în ochi, de-i scoase ochiul. 
O zbierătură puternică dete taurul din 
pricina durerii, ce avea din pierderea 
ochiului; coarnele şi le împlântă în 
pământ şi scotea pământ ca şi cu lopata. 

Atunci iar strigă Măr: 

- Na, Florian! Na, Cioban! Na, Frunză- 
de- 

Măgheran, pe el, căci şi eu vin! 

ŞI-I prinseră cânii şi-l spintecară, iar 
când ajunse Măr acolo nu mai trebuia 
nimica, decât să-l lase în grija cânilor, căci 
şi-a fost scos limba. 

Lăsă cânii să se sature şi se întoarse 
apoi în sat. 

O mulţime de oameni îl aşteptau în 
capătul satului, cari, înştiinţaţi de bătrâna 
şi de zbieratul puternic al taurului, ieşiră 
să vadă ce s-a întâmplat. 

- Fugit-a taurul? întrebară oamenii. 

- N-a fugit, răspunse el, şi n-a mai 
fugi, căci l-am omorât. Uitaţi la gurile 
cânilor cum s-au sângerat în el. 

Plecară deci cu toţii să vadă mort e 
taurul care atâta pagubă le-a fost făcut? 
Oamenii nu mai încetară de-a veni, căci s- 
a întins ca fulgerul vestea, că un străin a 
omorât taurul. 

Când văzură taurul mort, mulţimea 
toată s-a strâns împrejurul lui Măr, se 
puseră în genunchi şi voiră să-i 
mulţămească. Dar el zise: 

- Sculaţi din genunchi, fraţilor! 

Plângând de bucurie, îi mulţămi toată 
mulţimea. 

lar el le zise: 

- Luaţi-i capul şi-l ardeţi, iar trupul 
trebuie 
îngropat în pământ, ca nici poveste să nu 
mai fie 
de el. 

Atunci merse la taur, îi tăie capul şi-l 
dete la oameni, iar ei merseră toţi în sat şi 
făcură ceea ce le spuse Măr. 

Făcură apoi şi o petrecere şi-şi 
petrecură toţi. După petrecere l-au 
întrebat toţi pe Măr cu ce sunt datori, 
pentru că a omorât taurul? 

- Cu nimic, răspunse Măr. 

- Numai aşa nu te lăsăm, trebuie să 
primeşti ceva de la noi, strigă mulţimea, 
îţi vom da bani câţi vei putea duce. 

- Fraţilor, le zise, eu acum nu merg 
acasă, ca să-mi fie de ceva folos banii 
voştri, ci când mă voi întoarce, va fi alta; 
acum nu pot să primesc nimic, dar nimic 
chiar. 

Ascultară oamenii şi nu-l mai 

îmbiară. 

Şi iar a mers multă lume împărăție, 
până a ajuns într-un oraş. Chiar pe la 
amiază ajunse şi fiindu-i foarte cald, se 
băgă într-o casă, ca să ceară puţină apă, 
ca să-şi stâmpere setea. 

în casă era numai o muiere bătrână, 
care, la rugarea lui ca să-i dea apă, 
răspunse: 

- Oh, dragul meu, bucuros ţi-aş da, 
numai să fie în casa mea, dară nu e nici o 
picătură. Aici în oraşul nostru e numai o 
fântână, în care este un balaur cu şapte 
capete. Acesta tot la o jumătate de an cere 
câte o fată, pe care o vrea el, iar oraşul 
trebuie să-i dea, căci de nu, nu ne dă apă. 
Acum chiar pe fata împăratului a cerut-o; 
împăratul, fiindcă o are numai pe ea, nu ar 
vrea s-o dea, a şi cercat să o schimbe, dar 
balaurul a cunoscut că nu-i aceea şi acum 
nu vrea să ne mai dea apă, până nu-i va 
da împăratul fata. De cinci zile nu am băut 
şi.aşa nu o mai putem duce - poate azi, 
aşa era vorba - o va da împăratul, că n- 
are încătrău.-Nici noi n-avem ce face, 
dacă suntem aşa de nefericiţi. 

- Dar frumoasă e fata împăratului? 
întrebă Măr. 

3 Dar încă cât de frumoasă? Parcă ar fi 
ruptă din soare! Nu e mai bătrână decât de 
vreo  şase-şaptesprezece ani, cu părul 
galben ca de aur. Dar apoi ce buneţă, ce 
inimă are, nimeni nu ştie şi nici nu-şi poate 
închipui, numai acela care a putut să 
vorbească vreodată cu ea. Destul de rău 
ne pare şi nouă, de mai că ni se rupe 
inima, căci numai pe ea o are împăratul şi 
ar fi pagubă mare, 

dacă s-ar stinge neamul împăratului, că e 
neam milostiv, dar n-avem ce face. 

- Ei! Dar nu e nimeni să poată omori 
pe acel balaur? 

- Oh! răspunse bătrâna. Dar cine s-ar 
putea împotrivi cu acea bidiganie spurcată? 
Nu se poate apropia nimeni, căci îndată-l 
trage în fântână. Apoi cine ar putea lupta 
cu şapte capete înveninate? Se zice că 
dacă i-ar tăia cineva un cap, îndată alte 
trpi i-ar sări în locul celui tăiat. 

- lată, aici am puţină carne, ce am 
vânat în pădure, fii bună, lasă-mă să o frig, 
să mănânc şi să mă odihnesc puţin, apoi 
mă duc să văd şi eu ce balaur se ţine în 
fântână şi ce fântână e aceea. 

- Ti-o frig eu, dragul meu; vom merge 
mai mulţi acolo, căci, precum ştiu, chiar 
azi îşi va aduce împăratul fata. 

- Voi cerca să-l omor, zise Măr. 

- Ba lasă-te de aceea socoteală, căci 
nu vei putea şi atunci mai tare se va 
mânia balaurul pe noi şi nici după ce îi va 
da împăratul fata nu va vrea să ne mai 
dea apă. 

- Să mănânc şi să odihnesc oleacă 
numai, apoi fie ce-a fi - tot cerc; cânii mei 
mult îmi vor ajuta, dar şi eu lor. 

Atunci bătrâna fripse carnea şi o 
puse înaintea lui Măr, care mancă cu 
poftă, fiind tare flămând. Tot ce a rămas, 
carne friptă şi nefriptă, dete cânilor. 

După ce mancă, se puse să 
odihnească, însă nu putu să doarmă, căci 
gândurile îi umblau tot pe la fata 
împăratului. Văzând că tot nu poate să se 
odihnească, se sculă, îşi luă cânii, încinse 
sabia şi plecă la fântână. 

Acolo, când ajunse, văzu o mulţime 
de oameni care aşteptau să vină fata 
împăratului. Se băgă şi el în mulţime. Nu 
mult însă stătu, căci iată veni dintr-o parte 
o trăsură, toată îmbrăcată în negru, din 
care, când se opri, se cobori o fetiţă 
frumoasă de gândeai că e înger scoborât 
din cer. Păru-i galben, lăsat pe spate, faţa-i 
gingaşe, ochii cei vineţi, buzele subţiri şi 
roşii o ridicau peste celelalte zidiri de pe 
pământ. 

Cum se cobori din trăsură, o înecă 
plânsul şi cu ea plângeau toţi oamenii. Ţi 
se rupea inima văzând-o pe sărmana fată 
cum îşi aştepta moartea. Nu mai putu sta 
pe picioare, leşină şi căzu la pământ. Când 
văzu aceasta Măr, nu mai putu răbda, ieşi 
din popor, chemă cânii la el, se duse la 
fată şi zise: 

- Scoală, cocoană!, nu te teme! Că 
eu nu 
te voi lăsa să te omoare balaurul! 

Atunci ea-şi ridică capul şi, văzându-l 
aci, zise: 

- Cine eşti tu de mă batjocoreşti, sau 
îţi pui 
viaţa pentru mine? 

- Eu sunt, dragă, un străin, care din 
nenorocire am ajuns aici şi văzând ce 
este voi 
cerca să te scap... 

- O să-ţi pui viaţa, zise fata. Lasă-mă, 
du-te de-aici, scapă-ţi baremi viaţa ta şi 
nu te gândi la mine, la o nenorocită, ale 
cărei minute din viaţă sunt numărate. 

- Fără tine nu mă duc; mai bine mor! 
fu răspunsul scurt al lui Măr. 

-Apoi, de ce ţi-ai pune viaţa pentru 
mine?! întrebă fata. 

Atunci Măr nu mai ştiu ce să zică. 

într-un târziu zise: 

- Nu mă întreba; nu este iertat şi nu 


O să 
murim nici unul, căci trebuie să trăim şi 
să fim 
fericiţi. 


1 în Valea Hațegului zic cocoană la ceea ce noi 
zicem domnişoară, domniţă, adică la fete de 
domni, preoţi etc. (Nota autorului.) 

Poporul adunat, văzând acestea, 

zicea: 

- Ce om străin poate să fie acesta de 
vorbeşte cu atâta cutezare, ca şi când nu 


i-ar fi 
frică de balaur, sau e voinic viteaz şi atunci 
poate 

că scapă fata împăratului şi ne 
mântuieşte şi pe 


noi de nefericirea aceasta, ori este 
smintit!? 

Cânii neîntrerupt se preumblau în 
jurul  stoborului! fântânii, râcâind cu 
picioarele în pământ şi schilăind, parcă ar 
fi ştiut că acolo este ceva. 

Măr îi întrebă pe oameni: 

- Ce semne se văd, când iese 
balşurul 
afară? 

- les stropi din fântână, ziseră 

oamenii. 

-Atunci, draga mea, pune-ţi capul la 

mine 
în poală şi odihneşte-te puţin, căci rămân 
eu să priveghez. 

Ea-şi puse capul la el în poală şi, fiind 
ostenită şi suferind mult, îndată şi adormi. 

De la un timp, cânii începură a ţâlăi 
şi a hămui. El trezi atunci fata de împărat, 
căci gândea că o să fie ceva şi îi zise să 
meargă mai încolo. 

1? Stobor- coteţul acela de pe gura fântânii, 
făcut din lemne încleştate unele cu altele, ca să se 
scoată apa* fără primejdie de a cădea în fântână. 
(Nota autorului.) 

Nici nu greşi cu gândul, căci abia se 
duce cu câţiva paşi mai încolo, şi ieşiră 
câţiva stropi din fântână. 

El îşi chemă cânii lângă el, şi-şi 
pregăti sabia. 

Poporul, cât a fost adunat, tot a fugit. 

O dată ieşi un cap de balaur din 
fântână; Măr se repezi şi-l reteză, din acela 
se făcură încă trei capete, dar cânii 
apucară fiecare câte un cap; el tăie 
vârfurile limbilor şi le băgă în buzunar; dar 
deodată din acele capete ieşiră trei şerpi, 
cu care însă,avură ce face cânii; îi sfâşiară 
în bucăţi. 

Al doilea cap, când ieşi, iarăşi nu mai 
avu răgaz şi îl reteză, tot aşa făcu cu al 
treilea, al patrulea, al cincilea şi al 
şaselea, pe toate le reteză. Făcându-se 
apoi din ele câte trei, cânii le apucau pe 
câte unul, Măr tăia vârfurile limbilor, care 
ieşeau la câte un şarpe, iar cânii îi sfâşiau 
pe rând. Când ieşi al şaptelea cap, încă-l 
reteză, dar din acela nu se făcură numai 
trei capete, ci nouă, din care se făcură 
nouă şerpi mari. Trei din ei îi apucară cânii 
şi-i sfâşiară, mai rămaseră încă şase, care 
săriră toţi la capul lui Măr să îl apuce în 
toată clipita. El calcă cu picioarele doi, cu 
mâna apucă alţi doi, dar mai rămaseră doi, 
care săreau 

şi mai turbat asupra capului lui Măr. 

Ce să facă el atunci? Nu se gândi 
mult, îi apucă şi pe aceştia şi cu o vitejie 
uimitoare se luptă cu ei, până ce cânii 
gătară cu cei de mai înainte; atunci Măr 
slobozi pe rând şi pe ceilalţi şerpi, pe cari 
însă îi sfâşiară cânii, încât n-a mai rămas 
nici urmă de înfricoşatul balaur. 

După ce gătă, mai aşteptă Măr o 
bucată bună de vreme să vază, că poate 
tot o să mai iasă ceva, dar spre bucuria lui 
nu mai ieşi nimic. 

Atunci scoase apă din fântână cu o 
vadră şi bău ei, îi dete fetei şi chemă şi pe 
oamenii care cu manile încrucişate se 
uitau la cele ce s-au întâmplat. 

Veniră şi ei şi băură până ce se 

saturară. 

Fata împăratului luă atunci de după 
cap pe Mărşi-i zise: 

- Mi-ai scăpat viaţa; de nu erai tu, eu 


nu aş 
mai fi pe pământ. Eşti voinic, de care nu s- 
a mai 
pomenit. 

El zise: 


- De nu te scăpăm, nici eu nu mai 
trăiam; 
neputând să te uit în veci. 

Veni apoi poporul la ei şi îi muiţămi şi 
lui, pentru că l-a scăpat de necaz, 
nemaiavând grijă 

de aici înainte de balaur să-i câştige tot la 
o jumătate de an o fată. 

Mai înşiră apoi vârfurile limbilor, care 
erau douăzeci şi şapte la număr, pe o aţă, 
puse steag alb pe trăsură, sui fata 
împăratului în ea, se sui şi el, apoi chemă 
şi cânii la picioarele lor şi pjecară cătră 
curtea împăratului. 

Ajungând acolo, găsiră pe împăratul 
şi pe împărăteasă leşinaţi de durere 
pentru pierderea fiicei lor. Dau să le 
vorbească, dar în deşert, căci nu aveau cu 
cine; împăratul şi împărăteasa 
înnebuniseră. 

Curtenii înainte erau supăraţi pentru 
una, acum erau supăraţi pentru alta. Nu se 
puteau deci îmbucura dindestul pentru 
scăparea fiicei, erau însă supăraţi că 
împăratul şi împărăteasa sunt în aşa stare, 
încât le era în primejdie viaţa. 

lute chemă Măr toate babele din oraş 
să le întrebe ce ar fi de făcut ca să scoale 
împăratul şi împărăteasa. Şi au venit 
babele şi au cercat cu câte de toate: 
descântat-a'u,  vrăjit-au,  bosconi-t ai, 
tămâiatu-i-au, dar toate nu au folosit la 
nimic. Veni în urmă o babă foarte bătrână, 
se uită la împăratul şi la împărăteasă pe-o 
parte şi pe 


1 A bosconi - a bolborosi descântece. 

alta, apoi le-a descântat cu inimă de 
şoarece mestecată cu usturoi, dar nici 
asta n-a folosit la nimic. 

în urmă zise: 
- împăratul şi împărăteasa nu se pot 
scula până nu se vor spăla cu apă adusă 
de la „zâna de piatră". 
z Unde-i zâna de piatră? întrebă Măr. 
- E foarte departe, dragul mamii, peste 
nouă ţări trebuie să meargă cineva, dacă 
vrea să ajungă acolo. 
- Apoi bună va fi apa aceea? întrebă 
din nou Măr. 
- Va fi foarte bună, chiar şi morţii se pot 
scula cu ea. Aşa mi-a spus mama şi aşa 
trebuie să fie, dar până acum nimeni n-a 
putut străbate până acolo, cu toate că s-au 
dus foarte mulţi şi nu s-au mai întors. 
- într-adevăr este zâna de piatră? 
Cum curge apa? Şi pentru ce se poate 
merge aşa de greu acolo? întrebă iar Măr. 

-Acea fântână ştiu bine că este, apa 
curge la picioarele unei zâne de piatră, iar 
pentru ce se poate ajunge aşa de cu greu, 
eu nu pot să-ţi spun; atâta însă ştiu, că 
împărăţia aceea eaunei 

zmeoaice bătrâne care a avut trei feciori. 

- Eu plec să aduc de-acolo puţintică 
apă, să scol pe împăratul şi împărăteasa, 
zise Măr. 

- Ba să nu te duci, dragă, îl întrerupse 
fata, căci te vei pierde p-acolo şi eu 
rămân singură; nici părinţii nu mi se vor 
scula, nici tu nu vei veni şi apoi va fi vai 
de mine. 

- Nu te teme, iar vin, răspunse Măr. 

- Lasă-l să meargă după apă, zise 
fratele cel mai mic al împăratului, care 
gândea că dacă va merge Măr acolo nu se 
va mai întoarce, iar frate-său împăratul şi 
cumnată-sa împărăteasa vor muri, şi el va 
rămâne singur împărat. 

Se şi gătă Măr de cale, luă un cal din 
stavă!, cânii lui, paloşul împăratului şi 
sabia adusă de-acasă şi plecă. 

Cu lacrimi în ochi îl petrecu fata 
împăratului până la marginea oraşului. 
Acolo el o sărută şi o mână acasă, zicând: 

- Du-te, dragă, acasă şi mă aşteaptă. 

-Te voi aştepta, scumpul meu, orişicât, 

zise 
ea. 

Merse Măr multă lume şi împărăție, 
cu gândul la norocul ce l-a fost pierdut, 
când l-a 

1 Stavă - herghelie. 

fost înfierat mumă-sa, dar care până 
acum nu l-a lăsat, se temea că acum va 
da de rău. Se gândea la fata împăratului 
şi-atunci uita toate năcazurile, ba nici de 
moarte nu-şi aducea aminte, numai să 
ajungă iar la ea cu veste bună. 

lată că ajunse cu seara odată la un loc, 
unde se vedea „zâna de piatră". Cugetă ca 
mai bine să odihnească puţintel până 
dimineaţa, când apoi va lua apă şi va 
pleca cu ea spre casă. Se puse deci sub un 
copac şi făcu foc şi vru să frigă nişte carne, 
ce a vânat-o în pădure. înserase bine, când 
le gătă aceste şi abia îşi putu întoarce în 
frigare carnea de vreo câteva ori, când 
auzi un glas din copac: 

- Vai, că frigu-mi-e, mor de frig! 

Se uită în sus şi văzu o babă bătrână 
în copac. Ca om milos ce era zise: 
- Scobori, babă, de te-ncălzeşte. Ea 
iar zise: 
- Vai, că frigu-mi-e, mor de frig! 
- Scobori, babă, de te-ncălzeşte, zise 
iar Măr.. 
- Vai, că frigu-mi-e, mor de frig, zise a 
treia oară baba 
- Dar scoboară şi te-nocălzeşte, să nu 
te aud 

văietându-te! zise Măr răstit. 

- M-aş scobori, dar mi-e frică de cânii 
tăi, zise baba. 

- Nu te teme, până voi eu aici, nu-ți 
vor face nimic. 

- Ba mă tem, numai na, fii bun, trei 
peri din capul meu şi ţâpă! Reste câni. 

- Bine. 

Ea luă trei peri din cap, îi aruncă jos 
şi zise încet, încât el să nu audă: 

- Lanţ peste cânii tăi! 

Atunci se scobori şi se puse lângă foc 
şi iar zise: 

- Vai, că mor de foame! 
g Fă-ţi de mâncare. 

Baba-şi luă o broască, o împlântă în 
frigare, o puse lângă foc să se frigă, pe 
care atingând-o de carnea lui Măr, zicea: 

- Cine frige broasca, va mânca carne şi 
cine 
frige carne va mânca broască. 

-Taci, babă spurcată, zise Măr, şi nu-ţi 
mai atinge broasca de carnea mea, că te 
dau cânilor mei să te mănânce. 

- Te mănânc eu pe tine, răspunse 

baba, 


1A ţâpa - aici cu înţelesul de „a arunca". 

precum ai mâncat tu pe cei trei feciori ai 
mei! Atunci, ca muşcat de şarpe, 
sări sus Măr şi strigă cătră câni: 

- Na, Florian! Na, Cioban! Na, Frunză- 
de- 

Măgheran, prindeţi-o şi-o faceţi tot fărâmi, 
nimic 
să nu mai rămâie din ea! 

Cânii nici nu se mişcau, căci erau 
lănţuiţi peste tot trupul, cu perii din capul 
babei. 

Prinse sabia, dar nu avu putere să o 
scoată şi nemaiavând nici alte puteri în 
trup, baba îl mancă, iar inima i-a aşezat-o 
într-un buştean. 


Păr, rămânând acasă, în toată ziua 
privea năframa de la frate-său Măr. 
Odată, privind-o, văzu trei picături de 
sânge pe ea şi zise: 

- Oh! Săracul frate-meu Măr e mort, 
mă duc 
să-l caut. 

Şi-şi luă rămas bun de la mumă-sa, 
de la împăratul şi împărăteasa, care, de 
când se pustii Măr, îl ţineau ca pe fiul lor. 

îşi chemă cânii şi plecă. 

Merse multă lume, împărăție, până 
ce ajunse la locul unde erau păcurarii. 

- Bine c-ai venit, ziseră păcurarii 
până nici 
nu se apropie bine de ei, de mult te-am 
aşteptat, 

hai de-ţi ia ce ţi-am făgăduit, pentru că 
ne-ai scăpat de năcaz. 

- De ce năcaz? întrebă Păr. 

- De zmeul care l-ai omorât. 

- Oh, fraţilor, răspunse Păr, nu eu l- 
am omorât, ci fratele meu, care a trecut 
pe-aici şi acum a murit! Mă duc să-l caut, 
doar voi putea da de el. 

- Ce mare pagubă că a murit, căci a 
fost om bun, ziseră păcurarii. Când vei 
veni înapoi, să vii şi pe la noi. 

Se duse mai încolo, multă lume, până 
ajunse în satul unde omorâse frate-său 
Măr pe taurul cel sălbatic. 

Acolo fiind ostenit şi sosind pe 
înserate, se băgă la bătrână şi ceru cortel! 
peste noapte. 

- Cum să nu-ți dau, zise bătrâna, că 
doară d-ta ne-ai făcut binele cel mare, 
când cu dihania cea de taur! 

- N-am fost eu, zise Păr, a fost fratele 
meu, care a murit şi mă duc să-l caut, doar 
voi da de el undeva. 

- Unde a murit? 


1A cere cortel - a cere adăpost. 

- Nici eu nu ştiu, tocmai pentru aceea 
mă duc să-l caut. 

- Pagubă de el, căci era un suflet de 
om bun. 

Stete noaptea aceea la bătrână, iar 
dimineaţa îşi luă rămas bun şi plecă mai 
departe. 

Merse iar multă lume împărăție, până 
ajunse în oraşu! cu fântâna. Acolo se 
băgă !a bătrâna la care fusese şi frate-său 
Măr şi se rugă să-i dea cortei peste 
noapte. 

- Eu îţi dau bucuros, dar fost-ai la 
împăratul? 

- La ce împărat? 

- La împăratul nostru, căruia i-ai 
mântuit fata de moarte şi-ai slobozit 
fântâna, omorând balaurul. 

- Care balaur? 

- Poate că ţi-ai uitat de balaurul care 
l-ai omorât şi de fata împăratului, pe care o 
ai mântuit de moarte şi care acum te 
aşteaptă cu dor, să vii odată de la „zâna 
cea de piatră"; sau nu eşti d-ta acela şi 
atunci greşesc eu? 

- N-am fost eu acela, ci frate-meu, 
care a murit; acum mă duc să-l caut. 

- Unde a murit? 

- Nici eu nu ştiu, tocmai pentru aceea-i 
caut. 

- Oh! Cum sameni cu el, fie iertat şi 
mâie pe unde a înserat, căci bun suflet de 
om mai era; pe fata împăratului era să o ia 
de soţie; nu mergi până acolo? 

- Nu merg, numai fii bună şi spune-mi 
cum s-a întâmplat de a omorât balaurul şi 
cum s-a cunoscut cu fata împăratului? 

îi spuse bătrâna toate, cum s-au 
întâmplat şi i-a spus şi de „zâna de piatră" 
la care s-a dus. 

- Ce fel de zână de piatră era aceea? 
întrebă Păr. 

- Eu nu ştiu, dacă vei vedea, vei şti, 
numai grijeşte să nu păţi ca fratele d-tale. 

Noaptea dormi acolo, iar dimineaţa 
plecă. Bătrâna-l petrecu până la portiţă. 

Merse prin oraş, dar cu faţa astupată, 
ca să nu-l mai cunoască nimeni. 

La marginea oraşului văzu o casă, 
care era să se huruie! de veche, el se 
gândi; „Precum văd, aici sade cineva şi i se 
huruie casa, iar de reparat nu şi-o poate. 
Tot atâta, cu câteva minute, mă duc s-o 
proptesc cu un lemn". 

Se duse la casă şi puse un lemn, 

ridicând 


1 A se hurui - a se nărui, a se dărâma. 

cornul picat.! Când era sa plece, ieşi din 
casă o muiere bătrână, care îl strigă 
înapoi zicând: 

- Vino încoace, omule, vino. 

Se duse, îl băgă în casă, îl puse pe 
scaun şi îl întrebă: 
- Unde mergi? 
- Am avut un frate, răspunse feciorul, 
cu numele Măr, pe mine mă cheamă Păr, 
frate-meu s-a dus în lume şi precum am 
auzit, s-a dus la „zâna de piatră" după 
apă, ca să spele pe împăratul şi 
împărăteasa, spre a se însănătoşi. Acolo 
de bună samă a pierit, căci pe năframa ce 
mi-a lăsat-o s-au ivit trei picături de 
sânge. Mă duc să-S caut. 
- Oh, dragul meu, acolo şi tu piereai, 
dacă nu te-ai fi abătut pe la mine! Eşti 
bun la inimă, pentru că mi-ai proptit casa 
din nou; şi fratele tău a fost bun om, dar 
adâncit în gânduri, nu s-a uitat în lături, şi 
aşa ca toţi cari au trecut p-aici şi nu au dat 
pe la mine, nu s-au mai întors. Ti-am spus 
că eşti bun şi toţi oamenii buni trebuie să 
aibă ceva răsplată, un viitor frumos te 
aşteaptă. Ascultă dar ce-ţi spun eu. A fost 
odată un împărat, care avea 


1 torn - aici cu înţelesul de colţul acoperişului. 

numai o fată. împărăţia lor era mare şi 
puternică, se putea măsura cu toate 
împărăţiile. Lor nu le-a fost destul, că 
aveau o fată, ci ar fi dorit să aibă un 
fecior, care să moştenească împărăţia şi 
avuţia lor.<<Când a crescut fata mărişoară, 
ba încă şi când se juca în colb, a avut 
destui peţitori, dar împăratul nu â vrut s-o 
dea, zicând că lui îi trebuie împărat în ioc. 
Pe-aici se ţinea o zmeoaica bătrână, care 
avea trei feciori, pe care i-a omorât fratele 
tău, Măr, pe unul în chip de zmeu, pe altul 
în chip de taur şi pe al treilea în chip de 
balaur; acea zmeoaica ceru fata pe sama 
feciorului ei cel mai puternic, acela care a 
fost în chip de balaur în fântâna din oraşul 
nostru, dar, fireşte, împăratul riu s-a învoit. 
N-a cerut de la nime vreun sfat, ci numai 
de capul lui a lucrat. A pornit cu oaste în 
contra zmeoaicei pentru îndrăzneala care a 
avu-t-o, când a cerut fata. Zmeoaica, cum 
a făcut, cum n-a făcut, ce a vrăjit, ce n-a 
vrăjit, destul că a omorât pe împăratul, pe 
împărăteasa sa şi pe toţi oştenii lui, iar 
fata a făcut-o piatră, chiar când era la 
izvor. A fost foarte frumoasă fata aceea şi 
pentru aceea se cheamă „zâna de piatră". 
Poate ursita a voit că până va fi rămăşiţă 
de zmeoaica aceea, zâna de piatră să nu se 
mai mişte de acolo, 

ci tot piatră să fie. Acum cei trei feciori ai 
ei sunt omorâţi, mai este bătrâna în viaţă, 
care a omorât pe fratele tău. De vei avea 
grijă, o vei omori şi atunci folosind ce-ţi va 
spune bătrâna zmeoaică, vei învia pe 
fratele tău, vei învia şi pe fata cea de 
împărat, o vei lua de soţie şi vei fi împărat 
peste împărăţia aceea. Norocul fetei că 
zmeul în chip de balaur a pierit de sabia 
fratelui tău, că luând pe fata împăratului 
de-acolo niciodată nu i s-ar fi gătat neamul 
şi rămăşiţa. Eu am fost ia împăratul de le- 
am spus că e bună apa de ia „zâna de 
piatră", cu toate că acea apă e ca şi 
cealaltă, gândind că fratele tău ca om şi 
credincios ce l-am cunoscut se va abate 
pe la mine şi după sfaturile mele va 
dezlega de vrăjituri pe acea nenorocită 
fată, omorând zmeoaică, dar am văzut că 
el aceea n-a făcut-o, dar a şi păţit-o cu 
negândirea lui. Zmeoaică i-a ţâpat păr din 
capul ei, ca să-l ţâpe peste câni, el aşa a 
făcut, iar ea cu vrăjiturile ei a legat cânii, 
ca şi-cu nişte lanţuri, lui i-a luat puterea şi 
aşa l-a prăpădit. Te vei duce şi te vei feri 
de aceasta, lată, eu îţi dau nişte picături, 
acestea bându-le, nu se va lega de tine 
nici o vrăjitură. Acum te du. 
Plecă Păr mulţămind pentru 
îndreptare şi 

gândind la ceea ce zisese Măr către 
mumă-sa, când l-a înfierat; acesta este 
norocul care i l-a mâncat mumă-sa, căci 
şi-a uitat să facă o faptă bună şi din aceea 
au provenit toate nenorocirile şi mai în 
urmă moartea. 

Ajungând şi el în aşa loc, de unde se 
vedea „zâna de piatră", un dor fierbinte îl 
cuprinse. | se părea departe locul până 
acolo să vadă pe aceea care îi este ursita 
lui. 

Totuşi gândi că, fiind înserat, să 
rămână sub un copac şi să se odihnească 
până dimineaţa, ca aşa în ziua următoare 
mai bine să se poată lupta cu zmeoaica, 
dacă va fi lipsă de aceea. 

Se duse tocmai sub copacul unde 
fusese frate-său, făcu un foc bun şi vru să- 
şi frigă carnea ce a fost vânat-o în pădure. 
Când întorcea carnea în frigare mai bine, 
auzi din copac glasul: 

- Vai, că frigu-mi-e, mor de frig! 

Se uită în sus şi văzu o babă în copac. 
îndată ştiu cine e, deci zise: 

- Scobori, babă, de te încălzeşte! 
Baba iară zise: 
- Vai, că frigu-mi-e, mor de frig! 

- Da' scobori-te şi te încălzeşte, să 
nu te 
aud văietându-te! zise Păr, făcându-se 
răstit. 

- M-aş scobori, dar mi-e frică de cânii 
tăi, zise baba. 

- Nu te teme, zise Păr, până voi fi eu 
aici, nu-ți vor face nimic. 

- Ba mă tem, răspunse baba, numai fii 
bun, na trei peri din capul meu, şi-i aruncă 
peste câni. 

- Bine. 

Ea luă trei peri din cap, îi aruncă jos 
şi zise încet, ca el să n-audă: 

- Lanţ peste cânii tăi! 

El luă perii şi-i băgă în foc. însă ea 
simţi putoare şi zise: 

-Ai aruncat perii în foc, mă înşeli, 
poate ţi-e frică, un june voinic de o biată 
babă rătăcită şi ascunsă aici de fiarele 
sălbatice. 

-Ba, nu mi-e frică. Na, Bujor, ce ţi-ai 
băgat coada în foc, de ai pârlit-o? Coada 
cânelui s-a pârlit, nu perii tăi! 

Ea crezu; se scobori jos, se puse 
lângă foc şi zise: 

- Vai, că mor de foame! 
E Fă-ţi de mâncare! zise Păr. 

Baba luă o broască, o împlântă în 
frigare, o puse pe foc să se frigă, şi pe care 
atingând-o de carnea lui Păr zicea: 

- Eu mănânc carnea şi tu broasca. 
- Taci, babă spurcată, aibi grijă, nu 
atinge broasca de carnea mea, căci ţi-o 
arunc în cap! 
lar baba atingea broasca de carnea 
lui Păr şi zicea: 
- Eu mănânc carnea şi tu broasca. 
-Taci, babă spurcată, zise Păr, şi aibi 
grije 
nu tot atinge broasca ta de carnea mea, 
căci te dau la cânii mei să te mănânce. 
- Te mâne eu pe tine, cum am mâncat 
şi pe 
frate-tău. 
Atunci ca muşcat de şarpe sări Păr în 
sus şi strigă cătră câni: 
- Na, Bujor, na, Răzor, na, Cetina 
Brazilor! 
Prindeţi-o şi mi-o ţineţi! 
îndată săriră cânii, unul o prinse de 
grumazi, altul de picioare şi altul de mâni. 
Atunci zise Păr: 
- Afurisită-ţi fie mumă-ta, te învăţ eu 
pe tine! Unde-i frate-meu? 
- Lasă-mă că ţi-l dau, răspunse baba, 
e aici la copacul din dreapta, vezi cânii 
acolo. 
- Haida iute şi mi-l arată. 
- Du-te la buşteanul acela, scoate 
inima din ei, te du cu ea spre dreapta şi 
vei găsi lacul 

zânelor, pune-i inima jos şi fă formă de 
trup de om din pământ pe lângă inimă, 
spală-l cu apă din lac şi va învia. 

Aşa şi făcu, se duse, făcu ceea ce zise 
baba, şi învie frate-său Măr. 

- Vai, că mult am dormit! zise Măr. 

- Ai fi dormit tu pentru totdeauna, de 
nu veneam eu, şi îi spuse în ce umblase şi 
câte păţise şi ce ştiuse. 

Atunci Măr zise: 

- Cât e de bine că are cineva un frate 
credincios ca tine. îţi mulţămesc că m-ai 
scos din 
nenorocul în care m-a băgat mama. 

Vorbind, ajunseră la zmeoaică, care 
era tot în ghearele cânilor. Măr îi zise: 

- Unde sunt cânii mei? 

- lată colo, arătă zmeoaică, sunt 
dezlegaţi. 

- Na, prindeţi-o, cânii mei! Florian, 
Cioban şi Frunză-de-Măgheran! 

Păr îi zise: 

- Babo, cum să înviez zâna de piatră? 
- Este acolo dedesubtul ei un cui de 
fier acela să-l scoţi şi apoi învie, zise 
zmeoaică. 

-Ai grije, frate Măr, zise mai încolo 
Păr, să nu-i faci nimic, că poate n-a spus 
drept şi când 

mă întorc să o aflu încă aici. 

- Bine, frate. 

Piecă Păr, ajunse la zâna de piatră, 
beu apă din izvor şi scoase cuiul 
dedesubt. 

Piatra din ce în ce se schimbă în 
carne şi oase, până în urmă se făcu o fată 
frumoasă, ca şi care n-a mai fost sub 
soare. 

- Vai, că mult am dormit! zise. 

-Ai fi dormit în veci, de nu te sculam eu. 
Văzând ea unjune înaintea ei, se 
înspăimântă şi zise: 

- Cine eşti tu? 

- Eu sunt acela care din blăstămul 
zmeoaicei te-am scos. 

- Unde-i zmeoaica? 
- Zmeoaica e aci, mai încolo, îndată o 
să-i curm zilele! 

Ea căzu leşinată în braţele lui. 

- Nu te teme, dragă, zise el, nime nu 


te va 
mai scoate din braţele mele; a mea vei fi 
- ŞI O 


sărută cu dragoste. 
Ea se trezi din leşinul în care căzuse şi 
zise: 
- Dacă m-ai scos, a ta voi fi. 
Merseră înapoi şi ajungând la 
zmeoaica, zise Păr cătră câni: 


50 


- Na, Florian, na, Cioban, na, Frunză- 
de- 

Măgheran! Na, Bujor, na, Răzor, na, 
Cetina 
Brazilor, toată fărâmi să o faceţi! 

Cânii o prinseră şi o făcură toată 
praf, nu mai rămase schiamătă! din ea. 
Capul i-l arseră. 

încă tot atunci noaptea au mers la 
curtea fetei celei schimbate în stâncă, 
acolo toţi au cunoscut-o de pe chipul ei, 
care era pe peretele casei unde dormea 
ea. 

Tot oraşul, care o aştepta atât de 
mult, îi veni înainte să o vadă, şi a 
întrebat-o: 

- Unde ai fost atâta timp? 

-Am fost moartă, răspunse ea, dar 
junele acesta m-a înviat, omorând 
zmeoaica, vrăjmaşa noastră. 

- El să ne fie dară împărat! 

S-au logodit, fiind de faţă şi Măr, şi au 
plecat cu toţii la oraşul unde era fata 
împăratului, pe care o scosese Măr de la 
balaur. La marginea oraşului se uită Păr să 
vadă căsuţa cea stricată, dar nu văzu. 

Deci, zise cătră Măr: 

- N-ai văzut aici o căsuţă? 

- Ba mi s-a părut că am văzut, dară 

nu 

1 Schiamătă - bucăţică, fărâmă. 

m-am uitat la ea. 

Atunci spuse Păr toată istoria cu 
casa aceea. 

Ajungând la împăratul, el şi 
împărăteasa s-au fost sculat şi-l aşteptau 
pe Măr. 

Au spus toate câte au păţit; au făcut 
apoi logodnă şi au mers cu toţii la tata şi 
mama lui Măr şi la mama lui Păr. 

O! Ce bucurie mare a fost pe toată 

împărăţia! 

Au făcut apoi un ospăț ca acela! Măr 
a luat de soţie pe fata de împărat, ce o 
scăpase din gura balaurului, rămânând la 
tatăl său, iară Păr a luat cu sine pe mamă- 
sa, bucătăreasa, şi cu logodnica lui se 
duse acasă în împărăţia acesteia; a făcut 
apoi şi el ospăț, şi a rămas împărat. Măr 
împăratul şi Păr împăratul au trăit apoi şi 
mai departe ca doi fraţi şi dacă n-au 
murit şi astăzi trăiesc. 

Cine nu crede, să se ducă să vază. 


IOAN SLAVICI 


Doi feţi cu stea în frunte 


A FOST CE-A FOST; dacă n-ar fi fost, 
nici nu s-ar povesti. 

A fost odată un împărat. împăratul 
acesta stăpânea o lume întreagă, şi în 
lumea asta era un păcurar bătrân şi o 
păcurăriţă, care aveau trei fete: Ana, 
Stana şi Lăptiţa. 

Ana, cea mai în vârstă dintre surori, 
era frumoasă, încât oile încetau a paşte 
când o zăreau în mijlocul lor; Stana, cea 
mijlocie, era frumoasă, încât lupii păzeau 
turma când o vedeau pe dânsa stăpână; 
iară Lăptiţa, cea mai tânără soră, albă ca 
spuma laptelui şi cu păr moaie ca iâna 
mieluşeilor, era frumoasă - mai frumoasă 
decât surorile sale împreună - frumoasă, 
cum numai dânsa era. 

într-o zi de vară, când razele soarelui 
erau mai stâmpărate, cele trei surori se 
duseră ca să 

culeagă căpşune în marginea codrilor... 

Pe când ele culegeau căpşunele, 
îndată se aude un şir de tropote, ca şi 
când ar veni şi s-ar apropia o ceată de 
călăreţi. Era cine era: era tocmai feciorul 
împăratului venind ca să meargă cu 
prietenii şi cu curtenii săi la vânat. 

Tot voinici frumoşi, crescuţi în şelele 
cailor, dar cel mai frumos şi pe cel mai 
înfocat armăsar era... cine altul putea să 
fie?... făt-voinic, feciorul de împărat. Focul 
cailor se stampară în zărirea celor trei 
surori şi călăreţii deteră în pas mai 
încetişor, până ce, veniţi şi sosiți, se 
simţiră duşi. 

-Auzi, tu! soră! grăi Ana către sora 
mijlocie, dacă m-ar lua pe mine i-aş 
frământa o pâine, din care mâncând s-ar 
simţi şi-ar fi tot june şi voinic, mai voinic 
decât toţi voinicii din lume. 

- Eu, zise Stana, dacă pe mine m-ar 
lua, i-aş toarce, ţese şi coase o cămaşă, 
pe care îmbrăcând-o s-ar putea lupta cu 
zmeii, trecând prin apă fără să se ude, 
trecând prin foc fără ca să se ardă. 

- lară eu, grăi Lăptiţa, cea mai tânără 
soră, dacă i-aş fi soţie, i-aş face foi feţi- 
frumoşi, gemeni, cu părul de aur şi cu 
stea în frunte, stea ca luceafărul în zori. 

Când trec pe lângă fete, voinicii, chiar 
şi cei împărăteşti, văd cu ochii şi ascultă 
cu urechile.  Ascultând, ei  auziră, 
înţeleseră, iar înțelegând, ei suciră frânele 
şi săriră la fete. 

- Sfântă-ţi fie vorba şi a mea să fii, 
soţie de împărat! grăi feciorul de împărat 
ridicând la sine în şa pe Lăptiţa cu 
căpşune cu tot. 

- Şi tu a mea! grăi cel dintâi voinic 
către Stana, făcând şi el, precum a văzut 
pe stăpânul său. 

- Şi tu a mea! grăi al doilea în voinicie 
către Ana, ridicând-o şi pe ea în şa. 

Făcând aşa, voinicii porniră spre 
curtea împărătească. 

în ziua următoare se făcură nunțile şi 
apoi trei zile şi trei nopţi întreaga 
împărăție răsună de veselia ospeţelor. 

Peste alte trei zile şi trei nopţi merse 
vestea în ţară că Ana şi-a făcut pâinea; a 
cules bobi, a măcinat, cernut, frământat şi 
a copt pâinea precum a fost zis la cuiesul 
de căpşune. 

încă de trei ori câte trei zile şi de trei 
ori câte trei nopţi trecură şi o nouă veste 
merse în ţară: că Stana şi-a făcut cămaşa; 
a cules fire de in, le-a copt şi meliţat, a 
periat fuiorul, a tors firele, a 

țesut pânza şi a cusut cămaşa pe trupul 
soţului ei, precum a fost zis la culesul de 
căpşune. 

Numai a Lăptiţei vorba nu s-a împlinit 
încă. Dar toate se fac numai cu vremea. 

Când se împlini de-a şaptea oară a 
şaptea zi, numărată de la cea dintâi zi de 
la cununie, feciorul de împărat se arătă 
înaintea voinicilor şi celorlalţi curteni ai 
săi cu faţa veselă şi cu vorba pe de sute şi 
mii de ori mai blândă şi mai îndurătoare 
decât până acuma, dând de ştire că de 
aici înainte multă vreme n-are să mai iasă 
din curte, fiindcă-l poartă inima să stea zi 
şi noapte lângă soţia sa. Era adecă să se 
întâmple precum a grăit Lăptiţa la cules 
de căpşune... Şi lumea, şi ţara, şi întreaga 
împărăție se bucurau aşteptând să se 
vadă ce nu s-a mai văzut încă. 

Hei! dar multe se petrec în lume şi 
dintre multe, multe bune şi multe rele! 

S-a întâmplat adecă ca feciorul de 
împărat să aibă şi o mamă vitregă, iar asta 
o fată mare în păr, pe care a fost adus-o cu 
sine, având-o de la cel dintâi bărbat. Şi 
apoi, vai şi amar de acela ce cade în 
asemenea cuscrii! 

După gândul vitregei era să fie ca 
fiica sa s-ajungă soţie de împărat şi 
stăpână peste 

împărăție, iară nu Lăptiţa, fata cea de 
păcurar. 

Şi, acuma, sărmana Lăptiţa avea să 
sufere. Vezi! aşa e lumea: chiar şi acolo e 
rea, unde o poartă gândul cel bun. 

Era acuma în gândul vitregei ca 
întâm-plându-se după cum a fost zis 
Lăptiţa, să facă pe lume să creadă şi să 
creadă feciorul de împărat că nu e precum 
este şi precum s-a zis. 

Nu putea însă face nimic, fiindcă 
feciorul de împărat stetea de-a pururea, zi 
şi noapte, lângă soţia lui. îşi puse dar de 
gând ca cu una, cu două, cu vorbe de 
iscusinţe, să-l urnească pe acesta, iară 
după aceea, rămânând Lăptiţa în grija ei, 
a ei să fie grija. Ştia că nu-i va fi greu să 
afle cale şi chip. Cu una, cu două, feciorul 
de împărat nu se urnea însă din loc. 
Vorbele zburară în vânt şi iscusinţele 
rămaseră lucru fără treabă. Vremea 
trecea, ziua se apropia, era mâine- 
poimâine, şi feciorul de împărat nu se 
depărta de lângă soţia sa. 

Când vitrega văzu că acuma nu e 
încotro, îşi puse piatră pe inimă şi trimise 
carte, ştire şi veste la frate-său, a cărui 
împărăție era vecină, spuse cum şi ce, şi 
grăi două-trei vorbe, ca să vină cu oaste şi 
voinici şi să cheme pe feciorul de 

împărat la război. 

Asta era una, bună şi cea din urmă. 
Nici nu rămase în zadar! 

Feciorul de împărat sări cuc de mânie, 
când veni vestea că acum nu e bine, că 
iacă cum şi ce, şi cum că ostile 
vrăjmaşilor sunt pe cale să vină, să intre 
şi să fie, precum de mult n-a mai fost... 
Bătaie adecă, grozavă, bătaie între doi 
împărați! 

Văzu şi el că acuma nu e încotro, că 
n-are decât să facă ce e de făcut. 

Aşa sunt feciorii de împărat! Oricât 
de în drag şi-ar păzi nevestele şi oricât 
de-a dor ar aştepta să-şi vadă feţii, când 
aud de bătaie li se zvârcoleşte inima în 
trup, li se frământă creierii în cap, li se 
împăienjenesc ochii... lasă nevastă şi feţi 
şi pornesc ca vântul la război. 

Feciorul de împărat a pornit ca 
primejdia, s-a dus ca pedeapsa lui 
Dumnezeu, s-a bătut cum se bate, cum 
numai el se bate şi, când în a treia zi au 
crăpat zorile, iarăşi a fost în curtea 
împărătească, sosind cu inima 
stâmpărată prin luptă şi cu ea plină de 
dor neastâmpărat să ştie ce e şi cum, de 
când s-a dus! 

Hei! Dar ce-auzi? Ce văzu? îmi vine 

nici să 

nu mai povestesc, când văd atâta răutate, 
atâta suflet fără milă şi urâtă, şi 
supărăcioasă, şi grozavă treabă, încât nici 
nu se poate spune fără ca să răsufli o dată 
cu greu. 

Adecă a fost aşa, că tocmai în a treia 
zi, în crepetul zorilor, în clipita când stelele 
se sting pe cer, când feciorul de împărat 
era numai trei paşi de la poarta curţii, s-a 
coborât darul lui Dumnezeu şi s-a întâmplat 
întocmai precum a fost zis Lăptiţa: doi feţi- 
frumoşi, feciori de împărat, unu! ca şi altul 
cu păr de aur şi cu luceferi în frunte. 

Dar era ca lumea să nu-i vadă! 

Vitrega, rea precum era în gândul ei, în 
pripă puse doi căţei în locul copiilor feţi- 
frumoşi, iar pe copiii cu părul de aur şi cu 
steaua în frunte îi îngropa la colţul casei, 
tocmai la fereastra împăratului. 

Când feciorul de împărat intră în casă 
şi cercă s-audă şi să vadă, n-auzi nimic, ci 
văzu numai pe cei doi căţeluşi, pe care 
vitrega i-a fost pus în patul Lăptiţei. 

Multă vorbă nu se mai făcu. Feciorul 
de împărat văzu cu ochii şi asta era 
destul. Lăptiţa nu şi-a ţinut vorba, şi 
acuma nu rămăsese decât să-şi ajungă 
pedeapsa. 

Feciorul de împărat n-avu încotro, îşi 
calcă pe inimă şi porunci să o îngroape în 
pământ până la sânişori, rămânând aşa în 
ochii lumii, pentru ca să se ştie ce e aceea 
când cineva cutează să înşele pe un fecior 
de împărat. 

într-altă zi, apoi, se făcu pe gândul 
vitregei. Feciorul de împărat se cunună a 
doua oară şi iarăşi răsunară veseliile la 
nuntă trei zile şi trei nopţi. 

Hei! dar nu e darul lui Dumnezeu pe 
fapta nedreaptă! 

Cei doi feţi-frumoşi nu aflau odihnă 
în pământ. 

în locul în care erau îngropaţi, 
crescură doi paltini frumoşi. Când vitrega 
îi văzu crescând, porunci ca să-i 
stârpească din rădăcină. 

-  Lăsaţi-i să crească! porunci 
împăratul. îmi place aici la fereastră! Aşa 
paltini n-am văzut încă. 

Şi apoi crescură paltinii, crescură 
cum alţi paltini nu cresc: în fiecare zi un 
an, în fiecare noapte alt an, iară în crepetul 
zorilor, când se sting stelele pe cer, trei ani 
într-o clipită. Când se împliniră trei zile şi 
trei nopţi, cei doi paltini erau mândri şi 
nalţi, ridicându-se cu crengile lor până la 
fereastra împăratului. Şi apoi, când 
adia.vântul 

şi se mişcau frunzele, împăratul asculta, 
asculta zile întregi la şoptirea lor. îi părea 
că aude un suspin neîncetat, ca o 
plângere pusă în vorbe neînţelese, pe 
care numai sufletul lui o simţea, ca o 
simţire ascunsă şi nepricepută, care ziua 
nu-i lăsa odihnă şi care noaptea îl ţinea 
treaz. îl cuprindeau fiorii în auzul acestei 
şoptiri şi totuşi îi părea că n-ar putea să fie 
fără de ea. 

Vitrega simţi însă ce e şi cum. îşi 
puse de gând ca cu orice preţ să 
stârpească paltinii. Era greu, dar minţile 
muiereşti storc din piatră zăr. Vicleşugul 
muierilor dezbracă voinicii; ce puterea nu 
poate, poate dulceaţa vorbelor, şi ce nici 
asta nu poate, pot lacrămile mincinoase. 

într-o dimineață, împărăteasa se 
puse pe de marginea patului soţului ei şi 
începu să-l ademenească cu dezmierdări 
şi vorbe de dragoste. Mult a ţinut până la 
ruptul firului, dar în sfârşit... şi împărații 
sunt tot oameni. 

- Bine! grăi feciorul de împărat cam 
cu jumătate de gură. Să fie pe voia ta; să 
stârpim paltinii; dar din unul să facem un 
pat pentru mine, din altul un pat pentru 
tine. 

împărăteasa se mulţumi cu atâta. 

Paltinii fură tăiaţi, şi nici nu se 

înnopta bine 

până ce paturile erau făcute şi puse în 
casa împăratului. 

Când feciorul de împărat se culcă în 
patul nou, îi părea că se simte de o sută 
de ori mai greu decât până acuma şi 
totuşi află odihnă cum n-a mai aflat; iară 
împărătesei i se părea că zace culcată pe 
spini şi mărăcini, încât toată noaptea nu 
putu adormi. 

După ce împăratul adormi, paturile 
începură să  scârţâie. Şi din aceste 
scârţâituri împărăteasa scotea un înţeles 
cunoscut; i se părea că aude vorbe, pe 
care nimeni nu le pricepea decât numai 
dânsa. 

- Ţi-e greu, frăţioare? întrebă unul 
dintre paturi. 

- Ba! Mie nu mi-e greu, răspunse 
patul pe care dormea împăratul, mi-e 
bine, căci pe mine zace iubitul meu tată! 

- Mie mi-e greu, zise cellalt pat, căci pe 
mine zace un suflet rău! 

Şi tot aşa vorbiră paturile în auzul 
împărătesei până în crepetul zorilor. 

Când se făcu ziuă, împărăteasa îşi 
puse de gând să prăpădească paturile. 
Porunci dar să facă alte două paturi tocmai 
ca şi acelea, şi când 

împăratul merse la vânat, le puse pe 
aceste pe neştiute în casă, iară paturile de 
paltini le aruncă în foc până la cea mai 
mică scândură. 

Focul ardea; iară în pocniturile 
focului împărăteasa părea că aude tot 
acele vorbe de înţeles nepriceput. 

După ce paturile arseră, încât nu 
rămase nici măcar o bucăţică de cărbune, 
împărăteasa adună cenuşa şi o aruncă în 
vânt, pentru ca să fie dusă peste nouă ţări 
şi nouă mări, ca parte cu parte în veci să 
nu se mai afle. 

Ea n-a.văzut însă că tocmai atunci, 
când focul ardea mai frumos, se ridicară în 
sus două scântei şi, ieşind la lumină, 
căzură tocmai unde au fost crescuţi cei 
doi paltini, iară căzute aici, cele două 
scântei se prefăcură în doi mieluşei 
gemeni, din care unul era tocmai atât de 
frumos ca şi celălalt, tocmai atât de blând, 
cu lâna tocmai atât de strălucită. Doi miei, 
fiecare preţ de-o împărăție! 

Când împărăteasa văzu  mieluşeii 
păscând pe sub ferestrele împăratului, sări 
plină de bucurie la dânşii, îi luă în braţe pe 
amândoi şi-i duse la soţul său. 

Din clipita asta, feciorul de împărat zi 

noapte nu se gândea decât la mieluşei. îi 
părea că în fiecare mişcare a mieluşeilor, 
în fiecare zbieret ieşit din gura lor, în 
fiecare privire află ceva, care îi cădea greu 
şi totuşi îi uşura inima. 

Văzând că soţul său a îndrăgit 
mieluşeii, împărăteasa iarăşi prinse gând 
rău şi nu se împacă până ce, când cu bine, 
când cu rău, când cu vorbe dulci şi când cu 
plâns, nu făcu pe feciorul de împărat ca să 
se învoiască cu pierzarea mieluşeilor. 

Mieluşeii fură tăiaţi. Ce nu se putu 
mânca, împărăteasa puse să se arunce în 
foc... în foc şi piele, şi lână, şi oase şi tot 
ce a mai fost. 

Nu mai rămase nimic. 

Nimeni n-a băgat de seamă că 
tocmai pe fundul vasului în care s-a 
spălat carnea, între crăpătura doagelor au 
rămas două bucățele din creierii 
mieluşeilor. Când apoi slujnica împăratului 
s-a dus la vale după apă, bucăţelele de 
creieri s-au spălat şi au mers cu pârâul 
până la apa cea mare, care curgea prin 
mijlocul împărăției. Aici din cele două 
bucățele s-au făcut doi peştişori cu solzi de 
aur, unul tocmai ca cellalt deopotrivă, ca 
să se ştie că sunt fraţi de gemeni. 

într-o zi, pescarii împărăteşti se 

sculară dis- 

de-dimineaţă şi-şi aruncară mrejile în apă. 
Tocmai în clipa când ceie din urmă stele se 
stinseră pe cer, unul dintre pescari ridică 
mreaja şi văzu ce n-a mai văzut: doi 
peştişori cu solzii de aur. 

Pescarii se adunară să vadă minunea, 
iar după ce văzură şi se minunară, 
hotărâră ca, aşa vii precum sunt, să ducă 
peştişorii la împărat şi să-i facă cinste. 

- Nu ne duce acolo, că de acolo 
venim, de acolo suntem şi acolo e pieirea 
noastră, grăi unul din peştişori. 

- Ce să fac dar cu voi? întrebă 
pescarul. 

- Pune-te şi adună rouă de pe frunze, 
la-să-ne să înotăm în rouă, pune-ne la 
soare şi apoi nu veni până ce razele 
soarelui nu vor fi sorbit rouă de pe noi, 
grăi al doilea peştişor. 

Pescarul făcu precum i s-a zis: adună 
rouă de pe frunze, lăsă peştişorii să înoate 
în rouă, îi puse la soare şi nu veni până ce 
razele soarelui nu sorbiseră rouă de pe ei. 

Ce-a aflat? Ce-a văzut? Doi copilaşi, 
feţi-frumoşi cu părul de aur şi cu stea în 
frunte, unul ca şi celălalt, încât cine îi 
vedea trebuia să ştie că sunt gemeni. 

Copiii crescură repede... în fiecare zi, 

un an, 

în fiecare noapte, alt an, iar în crepetul 
zorilor, când stelele se stingeau pe cer, 
trei ani într-o clipită. Şi apoi creşteau 
precum alţii nu cresc: de trei ori în vârstă, 
de trei ori în putere şi tot de trei în 
înţelepciunea minţii. Când se împliniră trei 
zile şi trei nopţi, copiii erau de 
doisprezece ani în vârstă, de douăzeci şi 
patru în putere şi de treizeci şi şase în 
înţelepciunea minţii. 

-Acuma lasă-ne să mergem la tatăl 
nostru, grăi unul dintre copii către pescar. 

Pescarul îi îmbrăcă frumos pe 
amândoi, le făcu câte o căciulă de miel, 
pe care o traseră pe cap, ca nimeni să nu 
vadă părul de aur şi steaua în frunte, apoii 
feţii porniră către curtea împăratului. 

Era ziua mare când ajunseră la curte. 
- Vrem să vorbim cu împăratul! grăi 
unul dintre feţi către străjerul ce sta 
încărcat de arme la poarta curții. 
- Nu se poate, fiindcă tocmai acuma 
sade la masă, îi răspunse străjerul. 
- Tocmai pentru că sade la masă! 
vorbi al doilea făt, intrând îndărătnic pe 
poartă. 

Străjerii se adunară, voind să scoată 
pe feţi din curte, dar aceştia trecură printre 
dânşii precum 

trece argintul viu printre degete. Cu trei 
paşi înainte şi alţi trei în sus se pomeniră 
tocmai înaintea casei celei mari, unde 
împăratul ospăta cu curtenii săi. 

- Vrem să intrăm! grăi unul dintre feţi 
aspru către slujitorii ce stau la uşă. 

- Nu se poate, răspunse un slujitor. 

- Ei, vom vedea noi dacă se poate ori 
nu se poate! strigă celalt făt, cotind 
îndărătnic pe slujitori în dreapta şi în 
stânga. 

Dar mulţi erau slujitorii, şi feţii numai 
doi. Se făcu o îmbulzeală şi o larmă 
înaintea uşii, încât răsună curtea. 

- Ce e acolo afară? întrebă împăratul 
mânios. 

Feţii se deteră pacinici când auziră 
vorbele tatălui lor. 

- Doi băieți voiesc să intre cu puterea! 
zise un slujitor intrând la împăratul. 

- Cu puterea! Cine să intre cu 
puterea în curte la mine? Cine sunt băieții 
aceia? strigă împăratul într-o răsuflare. 

3 Nu ştiu, înălțate împărate, răspunse 
slujitorul, dar curat nu-i lucru, căci băieţii 
sunt tari ca puii de lei, încât au străbătut 
prin străjuirea de 

la poartă, şi acuma ne dau nouă de lucru! 
Ş-apoi de  îndărătnici ce sunt, nici 
căciulile nu şi le iau din cap! 

împăratul se roşi de mânie. 

- Scoateţi-i afară, strigă el, înhăţaţi-i 
cu câinii! 

- Lasă, că mergem noi şi aşa, grăiră 
feţii plângând de asprimea vorbelor ce 
auziră, şi porniră în jos pe trepte. 

Când erau să iasă pe poartă, îi opri 
un slujitor ce venea în ruptul sufletului. 

-A zis împăratul să veniţi, că 
împărăteasa vrea să vă vadă! 

Băieţii se gândiră puţin, apoi se 
întoarseră, suiră treptele şi intrară la 
împăratul, cu căciulile în cap. 

Era o masă plină, lungă şi lată, iar pe 
lângă masă toţi oaspeţii împărăteşti, în 
capul mesei împăratul şi lângă dânsul 
împărăteasa  şezând pe douăsprezece 
perini de mătasă. 

Când băieţii intrară, căzu una dintre 
perinile pe care şedea împărăteasa. Ea 
rămase pe unsprezece perini. 

- Luaţi căciulile din cap! strigă un 
curtean 
către băieţi. 

- Acoperământul capului este cinstea 
omului. Noi avem poruncă să fim precum 
suntem. 

- Ei bine! grăi împăratul îmblânzit de 
auzul vorbelor ce ieşiră din gura băietului. 
Rămâneţi precum sunteţi! Dar cine sunteţi? 
De unde veniţi? Şi ce voiţi? 

. - Suntem doi fraţi gemeni, doi lăstari 
dintr-o tulpină ruptă în două, jumătate în 
pământ şi jumătate în cap de masă; 
venim de unde-am porntt şi suntem sosiți 
de unde venim: fost-am cale îndelungată 
şi am grăit cu suflarea vânturilor, şi am 
vorbit în limba fiarelor, şi am cântat cu 
valurile de apă, iar acuma, în grai de om, 
voim să-ţi cântăm un cântec, pe care-l 
cunoşti fără ca să-l ştii! 

De sub împărăteasă sări a doua 
perină. 
- Lasă-i să meargă cu prostiile lor! 
grăi ea către soţul său. 
- Ba nu, l!asă-i să cânte! răspunse 
împăratul. Tu ai dorit să-i vezi, iar eu 
doresc să-i ascult. Cântaţi, băieţi! 
împărăteasa tăcu, iar feţii începură să 
cânte povestea vieţii lor. 
-Afost un împărat... începură feţii: de 
sub împărăteasă căzu a treia perină. 

Când feţii povestiră despre pornirea 
feciorului de împărat la bătaie, de sub 
împărăteasă căzură trei perini deodată. 

Când  feţii sfârşiră cântecul, sub 
împărăteasă nu mai era nici o perină, iar 
când ei luară căciulile din cap şi-şi arătară 
părul de aur şi stelele în frunte, oaspeţii, 
curtenii şi împăratul îşi acoperiră ochii, ca 
să nu cumva să piardă lumina de atâta 
strălucire. 


Şi s-a făcut apoi, precum de la 
început a fost să fie, Laptiţa fu pusă în cap 
de masă lângă soţul ei; fata vitregei 
rămase cea mai rea slujnică la curtea 
Lâptiţei, iar pe vitrega cea cu gând rău o 
legară de coada unei iepe nebune şi 
înconjurară ţara de şapte ori cu ea, încât 
lumea să ştie şi să nu mai uite că cine 
începe rău, cu rău sfârşeşte. 


GH. DEM. TEODORESCU 


Viteazul cu mâna de aur 


A FOST ODATĂ 

ca niciodată, 

când n-ar fi, 

nu s-ar povesti: 

Când se potcovea purice/e 
cu 99 oca de fier 

şi tot fi sta 

călcâiul gol! 


A fost odată un împărat, bogat nevoie- 
mare. Ş-avea o fată frumoasă, frumoasă, 
atât de frumoasă că 


la soare te puteai 
uita, iar la dânsa, 
ba. 


Păru-i era cu totul şi cu totui de aur, 
de-ai fi 

zis că e o zână. Dar nu putea s-o scoată 
afar' din casă, din pricina unui zmeu, că 
de multe ori cercase s-o răpească şi să 
fugă cu dânsa. 

Aşa azi, aşa mâine, până ce, urându- 
i-se fetei cu atâta pază, într-o zi se rugă de 
tat-su s-o scoată şi pe ea măcar un ceas 
la lume. Se împotrivi-mpăratul 
deocamdată; dar, după ce se gândi şi se 
răzgândi, văzând că n-are încotro: „Cum i- 
o fi ursita!" îşi zise el în sine-şi. Şi o scoase 
la lume, dup-atâta plânset şi rugăminte. 

Dar, abia făcuseră câţiva paşi, pe 
marginea pârâiaşului ce şerpuia-n 
vecinătate, când deodată se pomeniră că 
vine un nor cu fulgere şi tunete. Până să 
se adăpostească de ploaie, un vârtej luă 
fata, se făcu nevăzut şi o duse la casa 
zmeului, întoarsă cu gura spre prăpăstii. 

în zadar plânse şi se obidi împăratul, 
că n-avu ce să facă. Aşa-i fusese scris! 
Numai atât îl frământa, că nu ştia unde se 
află, nici dacă e vie ori moartă. Se hotărî 
dar să dea 


sfoar 
ă 
'nțar 
ă, 


să se cerceteze pretutindeni, cu nădejea 
că doar 

o da peste locul unde-ar fi ascunsă. 

Tot pe-atunci s-afla, în partea locului, 
un crai cu doi feciori, frumoşi de ţi-era 
dragă lumea cu dânşii. Şi, fiindcă mulţi 
îmblaseră-n deşert să găsească pe fata 
de-mpărat, vrură să-şi încerce şi ei 
norocul, că aşa se făgăduise-mpăratul: să- 
i dea jumătate din împărăție şi pe fiică-sa 
de nevastă cui s-o învrednici s-o aducă. 
Veniră, dar, la  curtea-mpărătească, 
spuseră cine sunt şi care le e gândul, 
cerură apoi 


parale 

de cheltuială 
şi haine 
de primeneală 


şi plecară amândoi pe câte-un cal bidiviu, ce 
fugea 


ca vântul şi ca 
gândul. 


Merseră, merseră şi iar merseră 


cale lungă să 
le-ajungă, 

până intrară-ntr-o vale, unde o babă cu 
două fete semănau mac, de parcă n-ar fi 
fost în firea lor. 

a Bună ziua, bătrâno, ia spune-ne, 
unde duce drumul? 

- La casa zmeului, măiculiţă. Dar ce 
căutaţi într-acolo? 

- Să luăm pe fata de-mpărat şi s-o 
ducem de unde a răpit-o. 

- Ştiţi ce? Eu vă-ndemn să vă- 
ntoarceţi înapoi, că... deh... 


pe mulţi am văzut ducându- 
se, dar pe nici unu- 
ntorcându-se! 


- Ba e vorbă! Ei s-au dus câte unul şi 
d-aia 
i-a răpus zmeul, pe când noi mergem doi 
deodată 
şi n-are ce ne face. 

-Atunci, adăstaţi să vă spun o vorbă 
şi să vă dau ajutorul ce m-oi pricepe... 

- N-avem vreme, bătrâno; n-avem 
vreme. 
să ne vedem sănătoşi peste trei zile! 

Şi, dând pinteni cailor, porniră 


ca vântul şi ca 
gândul, 


74 


până ajunseră pe un deal, de unde se 
zărea muntele zmeului. Aici începură să 
simtă răcoare; din răcoare se făcu frig şi 
din frig un ger aşa de cumplit, că nu mai 
putură merge. Se deteră jos de pe cai să 
se adăpostească, dar amândoi 
încremeniră sub o stană de piatră. 

Multă vreme trecuse la mijloc şi- 
mpăratul, văzând că nici o veste nu i se mai 
aduce, se hotărî să mai trimită şi pe alţii. 

Craiul şi crăiasa, după ce ani întregi 
aşteptaseră să li se întoarcă feciorii, 
începură să se jelească şi să-şi dorească 
un alt fecior. 

Nu trecu mult şi se pomeni 
împărăteasa că rămăsese-ngreuiată. 
Vremuind vremea sarcinii, sosi şi ceasul 
naşterii. Şi născu un dolofan de copil, 
frumos ca un bujor, având o mână cu totu! 
şi cu totul de aur, de se minunau toţi de 
dânsul. 

Cât creşteau alţi copii într-un an, el 
creştea într-o lună. Şi-ndată se făcu mare. 
Şi cum se făcu mare, începu să vorbească. 
Şi cum începu să vorbească, întrebă pe 
mă-sa şi pe tat-su unde-i sunt fraţii, că - 
de unde nu - are să plece să-i cate. 

Mă-sa, cum îl auzi, înmărmuri de 
frică. Deocamdată nu vru să-i spuie nimic, 
de teamă 

să nu rămâie şi fără dânsul. Dar atât de 
mult şi cu aşa stăruinţă o întrebă băiatul, 
că nu se putu stăpâni să nu-i spuie. El, 
cum află, îi zise că nu degeaba s-a născut 
pe lume, ci ca să facă vreo ispravă. Şi ce 
ispravă mai mare, de nu să-şi găsească 
fraţii, măcar de-ar fi să le aducă numai 
moaştele. 
Deci, într-o bună dimineaţă, 


se sculă-n revărsatul zorilor, 
se spălă-n rouă florilor, 


şi, intrând în grajd, se uită pe rând la toţi 
caii. 

Toţi ca toţi, dar între toţi s-afla unul 
de nu avea seamăn, aşa era de slăbănog şi 
de căzătură. Dar se cunoştea că-ntr-o 
vreme fusese, biet, cal dintre cai, fiindcă ş- 
acum avea o căutătură ca de fulger. Cum îl 
văzu, viteazul îi grăi-n limba lui şi-l întrebă 
de ce a ajuns în aşa proastă stare. 

- Fiindcă nimeni nu m-a mai căutat şi 
nimeni nu s-a mai învrednicit să mă 
încalece, de când era moşu-tu tânăr. Pe 
atunci aveam douăsprezece perechi de 
aripi, din care acum abia mi-au mai 
rămas numai cotoarele. 

- O să te-ncalec eu! răspunse 
viteazul. 

- O să mă-ncaleci, stăpâne, dar să 
ştii că trebuie să ai mână tare, că altfel, 
când mi-oi lua zborul, n-o să mă poţi 
îndrepta unde ţi-e voia. 

- De-asta nu purta grijă, că ce poate 
fi mai tare ca o mână de aur! 

-Atunci scaldă-mă-n lapte dulce şi dă- 
mi să mănânc o copaie de jeratic. 

După ce făcu tocmai cum îi zise calul, 
viteazul îl scoase din grajd, îi puse şaua şi-l 
pregăti de drum. 

Apoi, suindu-se la tat-su, îi ceru să-i 
dea merindele şi câte trebuiesc pentru 
călătorie, că el e gata de ducă. 

în deşert îl rugă tat-su, în deşert îl 
rugă mă-sa să nu plece; el n-ascultă de 
nimic şi de nimeni, ci - înduplecându-i să-l 
lase - le sărută mâna, îşi luă ziua-bună şi 
porni cu calul, care fugea ca vântul şi ca 
gândul. 

Merse, merse şi iar merse, trei zile şi 
trei nopţi de-a rândul, până dete de-o vale 
cu mac semănat, unde-! apucă un somn 
de i se lipeau ochii. Dar el, în loc să se 
culce, dete pinteni calului şi-ntr-o clipă fu la 
marginea văii, unde văzu un bordei de 
parcă era ţinut într-o gheară de cocoş, 
întors cu spatele spre el, iar cu uşa spre 

miazănoapte. Şi-i strigă de departe: 


-Ascultă, bordei, de 
mine, şi te-ntoarce mai 
bine, ca să pot intra în 
tine! 


Bordeiul se supuse şi se-ntoarse. Şi, 
intrând înăuntru, dete acolo peste Muma- 
Pădurii, cu două fete-fetişcane, ca nişte 
zâne de frumoase. 

ă Dar ce vânt te-a adus pe-aicea, 
voinice? îl întrebă baba cu mirare. 

- Nici un vânt nu m-a adus, babo, ci 
am venit eu, ca un viteaz ce sunt, ca să-mi 
caut fraţii, măcar de nu i-aş găsi şi nu le-aş 
duce acasă decât numai moaştele! 

- Fraţii tăi? Hei, sărmanii! Sunt 
încremeniţi sub o stană de piatră, încă de 
pe când semănăm noi macul. N-au vrut să 
m-asculte ca să-i învăţ câte ceva, ci au 
pornit de parcă le pusese oala: d-aia au şi 
păţit-o. 

- Spune-mi mie, babo, ce era să le 
spui, că tot fraţi suntem! 

- Ce-aş avea să-ţi spui nu prea e 
treabă mare, că... deh!... poţi s-ajungi 
pân-la casa zmeului, dar nu-l poţi răpune, 
că e viteaz mare. 


TS 


Mai bine-ntoarce-te-napoi, că 


pe mulţi i-am văzut ducându- 
se, dar pe nici unu- 
ntorcându-se, 


şi e păcat de tinereţea şi frumuseţea ta să 
piei pe-acolo. Tot din pricina lui am sădit şi 
eu valea asta de mac, ca să nu poată veni 
să-mi fure fetele. Pasămite, babei îi plăcuse 
voinicul şi pe loc se gândise să-i dea o fată 
de-ale ei de nevastă. Vedea ea bine că nu 
e om prost nici de neam, nici de fire, că 
altfel cum ar fi ajuns pân-acolo! Viteazul îi 
răspunse: 

- Ba-nainte m-oi duce, babo, şi din 
cale nu m-oi întoarce, că nimeni nu e-n 
stare să-mi sfărâme mâna mea tare, de 
aur! 

- De eşti aşa de viteaz, să te-ajut şi 
eu cu dduă lucruri, la cofa asta vrăjită şi, 
când te-i sui pe deal ş-o veni un ger 
cumplit de n-o să-l mai poţi răbda, s-o pui 
în cap şi să-i zici: 


„Cofă, cofiță, 
putere măiestrită, 
dă-miniţică 
încălzeală să birui 
a geruiaiă!" 

Mai ia şi sticla asta vrăjită şi, când ăi da 
de-o căldură şi de-un zăduf de n-o să le 
poţi răbda, s-o pui în cap şi să-i zici: 


„Sticlă, sticluță, 
putere măiestrită, 
dă-mi nițică 
răcoreală să birui a 
Zăpuşeală!" 


în schimb, însă, să-mi faci şi tu mie o 
slujbă, de-i ajunge să te-ntorci cu bine. 
Când ăi veni, să-mi aduci de-acolo 
amândouă vasele pline: cofa cu apă-vie, 
sticla cu apă-moartă; cu apa-vie să pot 
întineri pe oricine, cu apa-moartă să pot 
îmbătrâni pe oricine. 

Atât vorbi Muma-Pădurii, iar viteazul 
îşi luă ziua-bună şi plecă, puindu-şi în 
desagi cofa şi sticla ce-i dăduse. 

Merse, merse şi iar merse, cale de 
vreo zi ş-o noapte, pân-ajunse în ţinuturile 
zmeului. 

Cum începu să suie dealul, simţi mai 
întâi o răcoreală, răcoreală se prefăcu-n 
frig, iar frigul în ger cumplit, de crăpau 
lemnele şi pietrele. 

- Ce ne facem, stăpâne? zise calul. 
Mi-au îngheţat toate aripile şi nici că mai 
pot să răsuflu. 

- Nu te deznădăjdui, că am eu grijă! 
Şi scoțând cofa de la Muma-Pădurii, o 
pu-se-n cap zicându-i: 


- Cofă, cofiță, 
putere măiestrită, 
dă-mi nițică 
încălzeală să birui a 
geruială! 


Şi, ca prin farmec, le veni o căldură 
plăcută, de putură păşi-nainte. încet-încet, 
căldura-ncepu să crească. Cald ici, mai 
cald dincolo, până se făcu zăduf mare, de 
le curgea sudoarea ca gârla. 

- Ce ne facem, stăpâne? întrebă iarăşi 
calul. Mi s-au înmuiat toate aripile şi parcă 
mai greu e la căldură! 

- Nu te deznădăjdui nici de-asta, că 
port eu grijă! 

Şi scoțând sticla de la Muma-Pădurii, 
o puse-n cap, zicându-i: 


- Sticlă, sticluță, 
putere măiestrită, 
dă-mi nițică 
răcoreală să birui a 
Zăpuşeală! 

Şi, ca prin farmec, se făcu răcoare 
plăcută, de putură păşi-nainte. 

Merse, merse şi iar merse, pân- 
ajunse aproape de casa zmeului, toată 
numai de cleştar, ce părea ţinută într-o 
gheară de vultur şi-ntoarsă cu spatele spre 
dânsul, iar cu faţa înspre prăpăstii. Şi de 
departe-i zise: 


-Ascultă, casă, de mine 
şi te-ntoarce mai bine, 
ca să pot intra-n tine! 


Casa se supuse şi se-ntoarse cu uşa, 
iar viteazul - intrând înăuntru - cu mirare 
văzu pretutindeni mulțime de fete 
frumoase, purtând răsfirat pe spate un 
păr lung, cu totul şi cu totul de aur, dar 
semănând una cu alta de parc-ar fi fost 
nişte surori gemene. Pasămite era fata de 
împărat, care se străvedea aidoma în toţi 
păreţii de cleştar ai casei. 

Când o-ntâlni, îi dete bună-ziua după 
obicei, iar ea, plină de bucurie, îl întrebă 
ce vânt îl adusese pe-acolo. 

- Nici un vânt, fată de-mpărat, ci am 
venit eu, ca un viteaz ce sunt! Fraţii mei 
plecaseră ca 

să te găsească, şi eu, aflând că zmeul i-a 
încremenit sub o stană de piatră, am sosit 
ca să-i cer seamă de unele ca astea. De-i 
vrea să mergi cu mine, mare bucurie o să 
fie pe-mpăratul, care de atâţia ani te caută 
şi te jeleşte. 

- Cum să merg? Dar frică mi-e pentru 
tine, că zmeul e viteaz de s-a dus pomina. 
Numa-n casă e om ca toţi oamenii, iar 
afară se preface-n nor şi-n vijelie turbată! 

- Viteaz o fi zmeul, dar eu ştiu una şi 
bună: că nimeni nu e-n stare să-mi 
sfărâme mâna mea a tare de aur! 

Şi voinicul o rugă să-i aducă scaunul pe 
care avea obicei să şază zmeul şi un pahar 
cu apă de care bea dânsul. Cum i-l aduse 
şi se aşeză în el, scaunul începu să 
trosnească, iar paharul să tremure, de te 
mirai ce-i asta. Şi întrebând-o dacă tot aşa 
trosneşte scaunul când sade zmeul şi de 
se clăteşte paharul când bea cu el, află că 
nu. Şi o făcu să-nţeleagă că e şi mai viteaz 
decât dânsul. 

După ce mai bău un pahar cu apă şi 
mai stete de vorbă, fata de-mpărat îi 
spuse că se-apropie ceasul când zmeul 
se-ntoarce acasă. Voinicul îi mai ceru şi-ai 
treilea pahar cu apă, dar n-apucase să-l 
bea şi să plece, când deodată 

s-auzi  fluierând,  vâjâind, trosnind şi 
plesnind, de parcă s-ar fi prăpădit lumea. 

Şi deodată un fel de abur se prefăcu 
în chip de om. Intrând în casă şi zărind pe 
viteaz, răcni cu turbare: 


- leşi curând, spurcată fiară, 
ieşi din casa mea afară, 

că nu te-a-nvățat 

de bine 

cine te-a mânat 

la mine! 

Hai să ne luptăm afară, 

ca să nu piei cu ocară! 


- Ho!.. încet cu vorbele 
şi cu-amenințările, 

că nu-s nici ca 
fetele, nici ca 
atâtia ageamii, 

câti ai răpus tu de 

vii! 


Atât le fu sfada, că zmeul se şi 
răpezise să-l soarbă. 

Atunci viteazul se trase-ntr-un colţ, 
unde-i venea mai bine, şi când fu să-l 
înghită, îi vări-n 

gură mâna lui tare de aur; iar când Îl 
apucă de limbă, îl zgudui cu atâta putere, 
că namila se izbi cu capul de păreţi şi căzu 
mort pe pardoseala de cleştar. Voinicul, făr- 
a mai pierde vremea, luă pe fata de- 
mpărat, o puse lângă dânsul pe cal şi... 
pe-aci ţi-e drumul! 

Când se pogorau de pe munte, fata 
de împărat îi arătă cele două izvoare, din 
care curgeau apa-vie şi apa-moartă; umplu 
dintr-însele cofa şi sticla ce-i dăduse Muma- 
Pădurii şi porniră înainte. Pe deal, sub o 
stană de piatră găsi pe ăi doi fraţi ai săi 
încremeniţi, cu cai cu tot. Cu apă din cofă 
stropi mai întâi caii, care se deşteptară, se 
scuturară şi-ncepură să râncheze de se 
zguduia locul. Când stropi şi pe voinici, 
întâi se roşiră la faţă, apoi se deşteptară ca 
din amorţeală şi, frecându-se la ochi, 
ziseră: 

- Hei, dar ştiu că dormirăm lung şi 

greu! 

lar el de colo: 


-Ap' fi dormit mai lung şi mai 
greu, de nu mă-ndemnam ca 
să viu eu să vă mântuiesc de 
zmeu! 


Când le spuse că le e frate mai mic, 
unde 

începură să-l sărute de bucurie, parcă nu s- 
ar mai fi săturat. Ca să nu-ntârzie, 
încălecara şi porniră cu toţii. Şi merseră, 
merseră,  merseră tot ascultând la 
povestirea viteazului despre câte păţise şi 
prin câte trecuse. 

Ajungând la  Muma-Pădurii, îi 
mulţumi de ajutorul ce-i dăduse, îi 
înapoie vasele pline cu apă-vie şi cu apă- 
moartă şi văzând că fetele ei sunt 
frumoase ca nişte zâne, le dete după ăi 
doi fraţi ai lui, la care le venea ca zestre 
valea cu mac şi toate pădurile babei. 

A treia zi după nuntă, porniră cu toţii, 
că mai aveau drum de bătut. Cine-i 
întâlnea rămânea cu gura căscată, că nu 
le mai văzuseră ochii trei părechi aşa 
tinere şi potrivite: voinici ca trei bujori, şi 
trei zâne de sclipeau ca soarele, pe trei cai 
ce nu mergeau ca toţi caii, ci fugeau 


ca vântul 
şi ca 
gândul. 


Craiului şi crăiesei, când îi văzură 
viind, li se umplură inimile de bucurie, iar 
când aflară că viteazul nu numai că-şi 
scăpase fraţii, dar că-i şi căsătorise cu 
fete după placul lor, începură să 

plângă de-atâta fericire. 

Dar bietul împărat! Nu ştia ce să mai 
zică, nici ce să mai facă de bucurie, când 
îşi văzu feţişoara scăpată din ghearele 
zmeului. 

Toţi se veseleau pretutindeni, numai 
voinicul sta trist şi posomorât, că nu la 
jumătatea de-m-părăţie-i era gândul, ci la 
fata de-mpărat cu părul de aur, care nu 
vrea să-l ia de bărbat până nu i-o face încă 
o ispravă. 

După trei zile de gânduri, îl chemă 
împăratul şi-i spuse că fiică-sa se-nvoieşte 
să-i fie soţie, de i-o da răspunsul la 
întrebările ce i-o pune dânsa. Viteazul 
primi rămăşagul, şi-ncepură astfel: 

- Să-mi ghiceşti ce te-oi întreba, ca să 
văz 
de eşti şi isteţ la minte, cât eşti-de tare la 
mână. 

-întreabă-mă, fată de-mpărat, că, cu 
gândul la tine, le-oi nimeri pe toate. 

- Ce e una? 

- La o faptă bună tot voinici s-adună! 
- Ce sunt două? 

- Omul cu doi ochi, bine vede! 

- Ce sunt trei? 

- La casa cu trei cumnate şi vasele-s 
nespălate! 

- Ce sunt patru? 

- Carul cu patru roate bine merge. 

- Ce sunt cinci? 

- Palma cu cinci deşte bine mai 
izbeşte! 

- Ce sunt şase? 

- Fluierul cu şase găuri bine cântă. 

- Ce sunt şapte? 

- Unde-s şapte fete-n casă, nu-i 
cânepă nealeasă, dar nici mălai nu-i pe 
masă. 
- Ce sunt opt? 

- Plugul cu opt boi bine ară. 

- Ce sunt nouă? 

- Unde-s nouă fraţi, coada să nu-ţi 
bagi. 
- Ce sunt zece? 

- Pân-la zece... nu mai trece! 

Atunci fata de-mpărat, văzându-se 
rămasă, se-ncredință că numai cu ajutorul 
calului şi cu vasele Mumii-Pădurii n-ar fi 
răpus el pe zmeu, de n-ar fi fost şi viteaz 
din fire. îl primi dar, de bărbat, şi, 
cununându-se cu dânsul, după legea 
domnilor ş-a-mpăraţilor, cu alai de la- 
mpărăţia socru-su şi de la crăiia tată-său, 
făcură o nuntă de se duse vestea peste 
nouă ţări şi peste nouă mări; iar eu 


încălecai pe-o şa 
şi vă spusei-mneavoastră-aşa! 


POVESTE POPULARĂ ROMÂNEASCĂ 


Fiul de împărat în ţara 
maimuţelor 


A FOST ODATĂ ca niciodată, şi dacă 
n-ar fi, nu s-ar povesti. A fost un împărat 
care a avut trei băieţi. împăratul, începând 
să îmbătrânească, îi chemă la el şi le 
spuse: 

ă Tată, ce gând aveţi voi? V-aţi ajuns 
acum toţi, unul pe altul, nu se cunoaşte cel 
mare de cel mic şi cel mijlociu de cel mare. 
N-ar fi mai bine să vă căsătoriţi şi voi ca 
fiecare? Eu, mâine, poimâine, mă 
prăpădesc şi şi trebuie să fiți şi voi 
căsătoriţi. 

- Da, tată. 

- Uite ce: suiţi-vă în podul casei mele 
şi luaţi trei suliţi. Mergeţi afară la câmp şi 
le aruncaţi fiecare în ce parte vreţi, şi unde 
v-o cădea sulița, pe acea fată să o luaţi. 

- Bine, tată. 

într-o bună zi de dimineaţă, băieţii ies 

la 

câmp, afară, şi aruncă cele trei suliţi. 
Acelui mare a căzut la un împărat de la 
răsărit, a celui mijlociu, de la apus, iar a 
celui mic nu se ştie, în depărtare mare. 

Au plecat băieţii cei mari în petit 
acolo, au găsit fetele şi le-au luat pentru 
nuntă. 

Cel mic încalecă pe cal, îşi ia bani de * 
cheltuială, haine de primeneală, şi pleacă 
drum îndelungat. Merge el cale lungă fără 
samă. Ajunge într-un oraş unde nu se 
vedea nici ţipenie de om pe stradă. Oraşuj 
era întreg, însă nimenea pe stradă. Ajunge 
la o prăvălie şi vede scris deasupra uşii: 
„Prăvălie-restaurant". Se dă jos de pe cal, 
leagă calul de un stâlp, intră înăuntru, 
nimenea! Ce face băiatul? Se aşază şi el la 
masă, vede lista de bucate, citeşte pe listă, 
pleacă la bucătărie şi ia mâncare, 
mănâncă, se satură, ia băutură, bea şi el, 
acolo; în fine, la plecare, scoate banii şi-i 
pune sub farfurie. O veni cineva să-şi ia 
banii! 

Când e gata să încalece pe cal, hop, 
un maimuţoi mare sare pe cal după el. 

- Stai, fiu de împărat, că nu ţi-e de 
plecare şi nu scăpaşi cu atâta, cu banii pe 
care mi-i lăsaşi sub farfurie! 

- Da' ce, trebuie să-ţi plătesc mai 
mult? 

- Cum? Tu nu ştii că sulița ta e în 
grădina 
mea? 

Aoleo, ce să facă fiul de împărat?! 
Vrea să se omoare. în fine, merge să vadă 
sulița, dacă e a lui. 

- E a ta, că scrie pe ea. Vei lua pe fata 

mea! 

- Fata ta? -Da. 
- S-o văd! 
- S-o vezi! 

Băiatul se aşază pe un scaun acolo, 
în mijlocul restaurantului, maimuţoiul vine 
cu o maimuţica, mică aşa ca o pisicuţa, 
legată cu un lănţişor: 

- Uite, asta e fata 

mea. 

Ce să facă el? 

- Dacă nu o iei, rămâi aici şi te faci şi 
tu 
cum suntem noi. 

Când auzi aşa, fiul de împărat zise: 

-O iau. 

Fata prinse să vorbească: 

- Nu-ţi place de mine, să mă iei de 
lănţişor? Vei avea mult câştig după urma 
mea!... 

- Bine, hai să te iau! 

Stătu trei zile şi trei nopţi acolo, 

pentru 

odihnă. îi spune fata, maimuța: 
- Să iei de la tata clopoţelul meu cu 


care 
m-am născut şi lănţişorul ce l-am avut la 
gât, că 


îţi prind bine la nevoie. 

Aşa, zis şi făcut. îi spune fiul de 
împărat maimuţoiului: 
- îţi iau fata dacă îmi dai lănţişorul şi 
clopoţelul pe care le-a avut la gât când s-a 
născut. 
- Eh, cine te-a învăţat nu te-a învăţat 
bine. Astea nu le mai am eu. 

- Nu le cauţi, nu ţi-o iau. Eu am 

plecat. 

Ce să facă maimuţoiul/să se desfacă 

şi ei 
tot oameni ca toţi oamenii? Aşa erau 
blestemaţi: să stea maimuțe până când 
se mărită fata împăratului, adică a lui. Se 
duse şi căută lănţişorul ăla şi clopoţelul, i 
le dete, băiatul încalecă pe cal şi plecă. 
Maimuţoiul îi mai strigă din urmă: 

- La mine să nu mai vii înapoi. Şi 


drumul să 
nu-i dai. Să o ţii toată viaţa ta, că eo fată 
bună şi 
frumoasă. 


El se uită lung la ea: „Ce să fie asta? 
O maimuţă?!" Merge cu ea călare pe cal. 
Lumea ce zicea: „A cumpărat-o s-o aibă 
de drag". 

Ajunge în oraşul lui. Dar cum s-o 
ducă acasă, la palat, la tată-său? Tată-său 
aşteaptă 

să facă trei nunţi într-o zi. Cum s-o ducă 
pe ea, pe maimuţă?! La marginea oraşului 
era un pod. Lângă el găseşte o colibă. în 
colibă un pat, atâta tot, cum şezuse acolo 
un paznic al podului. 

- Uite, dragă, aici stăm 

noi. 

-Aici? 

-Da. 

- Păi de ce oare aici, şi nu la palat, la 
tată-tău? 

- Nu se poate. Asta e locuinţa mea. 
Tata m-a gonit. 

- Bine, rămânem şi aici. 

Ei, acuma împăratului îi veniră 
nurorile să facă nuntă. Fiecare noră 
trebuia să aducă câte un dar înainte de 
nuntă, să vadă şi el ce pot nurorile. Se 
duc băieţii şi le spun: 

- Tata vrea câte un dar de la voi. 
- Da, facem! 

Şi ce fac ele? Cămăşi cusute, 

naţionale. Se duse cel mic la 

maimuţă, plângând: 
- De ce vii, dragă, plângând? Te 
aştept să vii râzând, că ne pregătim 
pentru nuntă, şi tu vii plângând? 
- Uite tata ce vrea... 
- Pune capul şi te culcă şi taci din 
gură. 

Mănâncă dacă mănânci, şi pune capul şi te 
culcă. Se culcă, ce să facă? Ea se pune pe 
lucru, învârteşte, zdrăngăne clopoţelul ei 
şi lănţişorul şi face o cămaşă din fir de 
păianjen cusută cu fir de mărgăritar şi 
numai cu pietre scumpe, la un măr, îl 
crapă în două şi o bagă înăuntru şi închide 
mărul la loc. Se scoală de dimineaţă şi îi 
dă mărul în mână: 

- Uite, să-l pui lui tată-tău pe tavă, 
să-l taie 
cu grijă. 

la şi el mărul ăla şi pleacă. 

Nurorile vin cu prosoape, cu cârpe, 
cu cutare, cu cutare, lucruri din astea, de 
ale noastre. El se duce cu mărul. 

- Tată, zice, îţi trimite şi a mea un 
măr. Dar 
să-l tai cu grijă. 

Şi se făcu nevăzut, fugi, că râdeau 
fraţii de el: „A adus un măr lui tata!" 

Când îl tăie, împăratul dădu de 
cămaşă. Desfăcu cămaşa: îi lua ochii. Puse 
mâna la ochi, şi iar se uită la cămaşă: „la 
uite ce mi-a adus noru-mea a mică!" 

Plecară feciorii cu nasul în jos, să 
supună la fete: „A trimis maimuța o 
cămaşă tatii, cum n-a avut de când e el 
împărat!" 

Când se făcu nuntă, veni şi băiatul cu 
maimuța de lănţişor. La poartă zise fiul de 
împărat către ea: 

- Du-te tu, eu nu merg. 

- Păi cum, mă, să mă duc eu singură 
la tată-tău, să mă facă mireasă? 

- Fă cum vrei, eu nu merg cu tine 
aşa... 

- Bine! 

Se dă maimuța peste cap de două-trei 
ori şi se face... o zână din poveşti. 
Frumoasă, gata gătită mireasă ca un fulg 
de pană, şi păşeşte pe scări în sus cu 
mirele ei. 

Făcură trei nunţi într-o zi. Celelalte 
fete râdeau de ea că a fost maimuţă şi-i 
vedeau pielea lângă poartă. Fuge una 
dintre ele, duşmancă, şi-i ia pielea şi o 
aruncă în foc. Pe când sta ea la masă, i-a 
aruncat pielea pe foc. 

Ea a simţit mirosul pielii şi-i spune 

băiatului: 

- Dragul meu, am plecat. Nouă ani n- 
ai să 
mă găseşti. Ai să mă cauţi nouă ani, ai să 
treci 
nouă ţări, nouă împărăţii, şi la a noua 


margine de 
oraş ai să mă găseşti pe mine, făcută 
porumbiţă. 


S-a făcut porumbiţă şi a zburat. Băiatul a 
rămas cu foc în sufletul lui, gândind: „Ce 
mireasă frumoasă avusei eu, mai 

frumoasă ca a fraţilor mei, şi ce-mi făcură 
cumnatele mele!" 

Mireasa lui a ajuns la a noua margine 
de oraş unde, întâlnind nişte porumbei, s- 
a băgat şi ea acolo, între porumbeii aceia. 

Fiul cel mic al împăratului a plecat 
după ea. A mers nouă ani pe drum 
îndelungat. 

Pe drum întâlneşte un corb cu o 
aripă săgetată. Nu putea să treacă 
drumul, nu putea să zboare. El vrea să-l 
omoare, să-i taie capul. 

- Cum mi-a rupt mie mireasa mea 
zilele, să-ţi rup şi eu ţie capul!... 

- Stăpâne şi împărate, nu-mi rupe 
capul! Mai bine leagă-mi pana şi pune-mă 
într-o verdeață, mai încolo, până m-oi face 
bine. Că de mult bine ţi-oi prinde eu. 

- Hai să fac şi pe asta... 

Rupse din batista lui o fâşie, îi legă 
aripa, îl duse într-o verdeață şi plecă mai 
departe. 

Ajunse la o nouă margine de oraş. 
Văzu nişte corbi mulţi, ce croncăneau 
deasupra, gata să mănânce un hoit, adică 
un cal mort. 

„Doamne, unde o fi corbul ăla pe care 
l-am făcut eu bine, să mănânce şi el!" 

Hop, corbul deasupra capului său! 


96 


Ce porunceşti, stăpâne şi împărate? 
- Cum să fac să-mi găsesc nevasta? 

- îndată ţi-o aduc! Mă duc şi ţi-o aduc 
cum aduce vulturul prada. Uite, e acolo, 
peste apa aia, într-o colivie, într-un 
porumbar, între porumbei. 

S-a dus şi a adus-o. 

Fiul cel mic al împăratului a luat 
porumbiţa şi a venit cu ea acasă. A mai 
purtat penele vreo câteva zile, apoi s-a 
făcut din nou fată frumoasă cum a fost. 

Trecui prin iesle, şi poveste nu mai 

este. 


POVESTE POPULARA ROMÂNEASCĂ 


Mocanul cu trei feciori 


A FOST ODATĂ un cioban care avea o 
turmă cam mărişoară de oi - de vreo 
patru, cinci sute de oi. Şi el avea trei feciori. 
Când s-a apropiat ceasul morţii, i-a 
chemat pe feciori la dânsul şi le-a spus: 

- Măi tată, uite ce e: mie mi se 
apropie sfârşitul. Altă putere nu am şi altă 
avere nu am să vă las, decât cârdul de oi. 
Uite ce vă sfătuiesc eu pe voi: în toţi 
munţii să vă duceţi să faceţi stână, numai 
colo-n munţii ăia - le-a arătat cu mâna spre 
Munţii Cărunţi - să nu faceţi stână. 

Dar de ce, nu le-a spus. 

Acum a trecut o vară, au trecut două, 
după ce şi-au înmormântat ei părintele, şi 
au ocolit mereu munţii ăştia. Darîntr-una 
din zile, când au plecat primăvara pe o 
negură, s-au rătăcit prin pădure. Dacă au 
văzut c-au înserat pe munţi, ce 

s-au vorbit ei seara? 
- Măi, noi ne-am înşelat. N-am scăpat 


de 
Munţii Cărunţi, cum ne-a povâăţuit tata. 
Tocmai aci 


ne-am rătăcit. Ce să facem acum, unde să 
ne 

ducem noaptea? Ce-avem noi, mă? Avem 
nouă 

câini, mă! Noi suntem trei voinici... Cine 


să fie, 
mă, în munţii ăştia! Lui tata i-a fost frică. 
Afost un 


fricos. Cine are să vină la noi?! 

Şi-a hotărât cel mai mare: 

- Uite ce facem: eu adun o grămadă 
mare 
de lemne, tu aduni; frate-meu, o 
grămadă, tu, 
frate-meu, a grămadă, şi dormim cu 
schimbul; 
fiecare ne punem lemnele la rândul nostru 
pe foc. 

Şi aşa au făcut. Băieţii cei doi, cel 
mijlociu şi cu cel mic, s-au culcat, iar cel 
mare şi-a pus de cu seară lemnele pe foc 
şi-a stat lângă foc, să-l păzească. Şi au 
avut vorbă între ei: „Bagă de seamă: la 
care s-o stinge focul, mâine dimineaţă îl 
omoram; înseamnă că n-a avut grijă de 
foc". 

Lângă focul lor era un copac mare, 
înalt. Pe când ciobanul cel mare şedea 
lângă foc şi ceilalţi dormeau, aude un 
muget din copac. 

- Uuuuu, mult mi-e foame şi mi-e frig! 
Dar el, de colo: 

- Păi, dă-te jos de te-ncălzeşte! Nu 
vezi cât 

e focul aici de mare? 

Dar pajura aceea mare, care se 
găsea în copac, zice: 

- Mi-e frică de câinii tăi, că m-aş da 
jos. lar ciobanul, ca să fie om: 

- l-aş lega, dar n-am cu ce. 

- Na trei peri de ai mei şi leagă-i! 

l-a dat trei peri, a legat el câinii, şi 
numa' ce se dă jos o namilă de pajură şi 
spune: 

- Nu mi-a fost frig, dar vreau să te 
mănânc, 
să te omor. De ce-aţi călcat hotarele 
mele? 

Băiatul cel mare, când a auzit aşa, s- 
a repezit numaidecât la ea cu cuțitul şi a 
doborât-o. A doborât namila de pajură, a 
tăiat-o şi a azvârlit-o de un mal. Era un 
mal mai jos de focul lor, şi acolo a azvârlit- 
0... Când s-a întors, a dat drumul la câinii 
care erau legaţi de gard, a suflat în spuză, 
a mai găsit un tăciune, a aprins focul, s-a 
uitat la ceas, s-a dus, l-a sculat pe frate- 
so, cel mijlociu, dar nu i-a spus nimic din 
ce i s-a întâmplat. S-a sculat frate-so, a 
pus lemnele pe foc. Numai bine, pe la 
jumătatea focului aude şi el la fel, face şi 
el ca fratele său cel mare: leagă câinii cu 
trei peri, şi când se dă jos altă pajură, mai 
mare decât cea dintâi, spune: 

- Nu mi-a fost nici frig, nu mi-a fost 
nici 
foame, dar vreau să te mănânc pe tine, că 
şi 
fratele tău a omorât pe sora mea mai 
mare. 

Acum când a auzit el că frate-său s-a 
luptat cu una, s-a gândit: „Nici eu să nu 
mă las". Şi s-a luat la luptă şi a doborât-o. 
A doborât-o, a azvârlit-o şi el tot de malul 
acela şi a dat drumul la câini; când caută, 
numai oleacă de foc, de-abia l-a aţâţat. Ce 
să facă?! Se stingea focul, îl omorau fraţii 
ceilalţi, că spuneau că s-a culcat. A făcut 
focul mare; după ce s-a făcut focul mare, 
scoală pe fratele său cel mai mic şi nu-i 
spune nimic din ce i s-a întâmplat. 

Pe la jumătatea focului, aude şi cel 
mic la fel. La fel face şi el: cu perii leagă 
câinii, şi când se dă jos altă namilă, mai 
mare, spune: 

- Nici frig nu mi-a fost, nici foame nu 
mi-a 
fost, vreau să vă mănânc. ŞI fraţii tăi au 
omorât 
pe surorile mele. Pentru ce mi-aţi călcat 
hotarul?! 

Atunci ciobanul cel mai mic prinde 
curaj, se luptă, şi se luptă, şi o taie şi el, şi- 
o azvârle tot de malul ăla de acolo, apoi dă 
drumul la câini. Când se uită la foc, foc 
nimic! Ce să facă acum băiatul? îi era 
teamă că-l omoară fraţii; se scoală şi 
pleacă. Pleacă într-o părere, într-o parte a 
lumii, aşa, unde 

va vedea vreo zare de foc. Da' până să 
plece, mai întâi se gândeşte: „Să mă sui 
eu în copacul ăsta, unde-a fost pajura". Se 
suie tocmai în vârful lui, şi se uită în toate 
părţile, şi vede departe, într-o pădure, un 
foc; se arăta mic de departe. Se dă jos şi 
pleacă în partea aia. Şi mergând, 
mergând, trece pe la Zorile-de-dimineaţă. la 
Zorile şi le leagă într-o basma şi le bagă în 
sân, ca nu cumva să se facă ziuă până va 
veni el înapoi. Când ajunge acolo, la foc, 
ce să vadă?! Un foc mare cât toate zilele 
şi-un cazan mare, c-o vacă întreagă pe 
foc, fierbea. Şi focul era înconjurat de 
zmei care dormeau toţi. El s-a dus, a luat 
un tăciune şi a plecat. Dar mergând o 
bucată, se gândeşte: „Măi, de ce nu luai 
eu şi o bucată de carne, mă, de la zmeii 
aceia?" Şi se întoarce. Apucă c-o mână 
vaca şi o ridică în sus, cu cuțitul taie o 
halcă de carne din ea şi, când scapă vaca 
îndărăt, sar stropi de apă şi îi stropesc pe 
zmei, cum dormeau ei pe de lături; şi se 
scoală zmeii şi tabără pe el. Lui nu-i era 
frică de zmei; zmeii după el. 

- Măi, plecaţi de-aici, mă! Lăsaţi-mă în 
pace, că nu vă dau carnea; mă întorc 
îndărăt, şi vă iau cazanul cu totul! 

Ei, zmeii, tot n-au crezut. Ciobanul s-a 
întors, le-a luat cazanul şi a plecat cu 
cazanul cu vaca. A mers puţin şi au 
început zmeii să se roage de el: 

- Mă, ia-ţi şi tu cât îţi trebuie, şi lasă- 
ne Şi 
nouă. 

Şi-a mai luat o bucată de carne 
ciobanul, şi cazanului i-a dat drumul pe 
coastă, la vale, cu vaca în el, de s-au dus 
zmeii după el. A ajuns de . unde luase Zorile- 
de-dimineaţă, şi le-a dat drumul; a dezlegat 
câinii care erau legaţi şi-a făcut focul, şi 
după ce a făcut focul, a sculat şi pe fraţii 
lui. S-au sculat şi nu şi-au spus unul la altul 
nimica, ce păţiseră noaptea. N-au spus 
nimica... 

Au plecat. Tot negură era pe munte, 
tot negură, de nu-ţi vedeai mâna. Şi-au 
mers ei toată ziua. Şi din nefericire au 
înserat tot pe muntele acela, dar în altă 
parte a muntelui. Ce să vezi? Noaptea, n- 
au mai adunat lemne cum adunaseră 
noaptea dintâi. S-au culcat câte trei la foc. 
Şi culcându-se câte trei la foc, aud cum pe-o 
muchie, sus, unul chiuia: 

- Uuuuu, mult mi-e foame şi mi-e frig 
şi sunt 
rătăcit pe aicea! 

Dar cel mic se scoală: 

- Măi nene! Măi nene, mă! la auzi că s- 
aude unul chiuind! 

- Taci, măi, din gură! Vezi-ţi de 
treabă! Culcă-te acolo! 

Ce să facă?! lar mai aude chiuind. 
Băiatul iar îl scoală: 

- Măi nene! Auzi ce se aude, mă! Se 
aude 
un chiuit. 

Se scoală şi cei doi şi aud şi ei 

chiuitul. Dar cel mai mare: 

- Măi, dau un chiuit şi 

eu. 

Dar cel mijlociu: 

- Măi nene, nu chiui, că ştii ce ne-a 
spus 
tata. 

Tatăl lor le mai spusese, când a murit, 
că ce vor auzi să nu audă şi ce vor vedea 
să nu vadă. 

- Ei, tata! Tata a fost un fricos! 

Şi dă un chiuit. Şi când dă un chiot cel 
mare, se pomeneşte deasupra oilor, cum 
dormeau ele, cu un nor negru, şi se 
desface din nor un om. Un om cu ochii cât 
talerele, cu dinţii ca secerile, vine drept la 
ei: 

- Măi, ciobanilor, noroc! 

- Noroc! 

- Măi, ce-mi puteți da mie de 
mâncare, că 

mi-e tare foame? 
- Păi, ce să-ţi dăm? 
- Păi, tăiaţi un berbec. 

S-au sculat, au tăiat un berbec, i-au 
dat, l-a mâncat tot şi le-a zis: 

- Măi, nu vreţi să facem stână toţi? 
Am Şi 
eu oi, le spune ăla. 

Ala era un zmeu. Şi ce să facă ei, de 
voie, de nevoie: 

- Ba facem! 

Şi au mai dormit ce-au dormit acolo. 
Ciobanii cei mari, mai fără grijă, cel mai 
mic, mai cu inimă, se uita mereu. Zmeul ce 
făcea? Când gândea că au adormit 
ciobanii, se făcea şarpe, încolăcea focul 
de trei ori. Ciobanul cel mic se uita. 

- Măi nene! Măi nene! Uite ce face 
omul 
ăla, măi! 

Ala se făcea iar la loc zmeu. 

- Taci, măi, din gură, că aşa fac eu 
când 
mi-e frig! 

Până de la un timp unde încep fraţii 
să-l dojenească pe cel mai mic: 

- Taci, măi, din gură, nu ne tot scula 

mereu! 
„A tăcut. Când mai erau vreo trei 
ceasuri 

până la ziuă, se scoală zmeul: 

- Haideţi! Haideţi după mine! 
- Unde să mergem noaptea? 
- Haideţi cu mine, am şi eu oi. 

Şi au plecat înainte. Un cioban 
chema oile înainte, unul pe la jumătate, 
unul la urmă. Când au sosit la casele 
zmeului, acolo erau nouă porţi înşirate, 
până se pătrundea înăuntru. 

Zmeul zicea: „Descuie-te poartă!" în 
urma lui se închideau porţile. Au intrat pe 
nouă porţi. Apoi zmeul, ostenit, s-a dus în 
casă, a pus un cazan mare pe foc şi a 
ieşit pe prispă afară şi a strigat: 

- Măi, ciobanul ăla, cel mai mare! 
Vino, măi, 
să stăm de vorbă în casă! 

S-a dus ciobanul cel mare în casă. El, 
zmeul, s-a făcut obosit, s-a culcat pe o 
laiţă şi i-a spus ciobanului: 

- Tu păzeşte focul la cazanul ăsta! 
Când 
s-o fierbe apa în clocot, să mă scoli pe 
mine. 

Ciobanul cel mare aşa a făcut. Când 
fierbea apa în clocot, l-a sculat pe zmeu. 
Zmeul a luat cazanul şi l-a turnat pe 
cioban şi l-a opărit, l-a luat şi l-a azvârlit 
în podul casei. Apoi, zmeul a umplut 
cazanul cu apă şi l-a pus pe foc şi a ieşit 
iar pe prispă şi a strigat pe ciobanul cel 
mijlociu: 

- Măi ciobane, măi! Vino şi tu încoace, 
mai 
stăm de vorbă, măi! 

S-a dus şi acela. Când s-a dus el, 

întreabă: 

- Da' nenea unde este? 

-Aieşit pe afară. Nu ştiu unde s-a dus. 
E pe aicea. Dar eu mă culc, că sunt 
ostenit. Tu să păzeşti focul la cazan, şi 
când o fierbe cazanul, să mă scoli. 

Aşa a făcut ciobanul. Când s-a fiert 
cazanul bine, l-a sculat. Zmeul a luat 
cazanul, l-a turnat, l-a opărit şi pe acela, şi 
l-a zvârlit în pod. Acum pune iar cazanul 
pe foc şi iese afară şi strigă pe ciobanul 
cel mai mic: 

- Măi, ciobănaşule, măi, ăla mai mic! 
Vino, 
măi, şi tu încoace, mai stăm de vorbă! 

Când s-a dus ciobanul cel mai mic, la 
fel... El, zmeul, s-a făcut că doarme şi-i 
spune: 

- Să păzeşti focul la cazan! 

Ciobanul cel mic, mai neastâmpărat, 
după ce a adormit zmeul, s-a suit pe scară 
în pod, şi a găsit pe fraţii săi morţi acolo. 
Când a văzut pe fraţii săi morţi, şi-a spus: 
„Stai că ţi-o fac eu!" 

S-a dat jos, a întețit focul, a fiert 
cazanul bine, a luat pe zmeu şi l-a azvârlit 
în cazan, adormit. Zmeul a rămas orb. Aşa, 
orb. s-a repezit 

să pună mâna pe ciobănaş. Dar 
ciobănaşul, când s-a suit în pod, a dat de 
nişte nuci şi şi-a umplut sânul cu ele. 
Zmeul, orb, umbla după el. El lua câte o 
nucă din sân, o zvârlea în perete, zmeul 
se repezea unde auzea hodorogind, şi tot 
aşa, până a ieşit ciobanul pe uşă la oi. 

Când a ajuns la oi, a strigat de acolo: 

- Ei, ai omorât tu pe fraţii mei, dar şi 
eu îţi 
fac de petrecanie! 

Ce să facă zmeul? S-a dus la poartă 
şi i-a dat drumul numai cât încăpea o 
oaie. Ciobanul, până să treacă toate oile - 
patru, cinci sute, câte erau - a tăiat 
repede un berbec, s-a înfăşurat în pielea 
berbecului, şi-a pus un clopot la gât şi, în 
patru labe, a ieşit şi el printre oi. 

Zmeul pe fiecare oaie punea mâna pe 
blană, nu cumva să scape, să treacă şi 
ciobănaşul. Băiatul trece o poartă, două, 
până trece cele nouă porţi, apoi începe să 
vorbească: 

-Ai crezut tu că mi-o faci mie, 
zmeule, dar eu tot am ieşit! 

- Măi, ciobane, om aşa de deştept ca 
tine 
nu mi-a mai ieşit în cale. Na, mă, inelul 
ăsta, 
să-l ai amintire de la mine. 

Ciobanul îl ia şi-l bagă în deget. 

Inelul era 

fermecat. Zmeul vorbea cu inelul, şi inelul 
răspundea. Ce să facă ciobanul? Nu putea 
nici să-l scoată din deget, că nu ieşea. Se 
duce încolo, zmeul după el; se duce în altă 
parte, zmeul după el, că inelul din deget îi 
răspundea zmeului unde se află. Dacă 
vede că nu poate să scape, se duce 
deasupra unui puț, la ghizdurile puţului, 
pune degetul, scoate cuțitul, dă şi taie 
degetul, şi degetul se duce în fundul 
puţului, cu inel cu tot. Zmeul întreba 
mereu: 

- Ineluş, unde eşti? inelul din fundul 
puţului: 

- Uite-mă aici, uite-mă aici! 

Ciobanul păzeşte; când se duce 
zmeul şi se apleacă peste ghizdurile 
puţului, îl ia de picioare şi-l repede în put, 
şi se îneacă zmeul. lar ciobanul a plecat cu 
oile. Dacă o mai fi trăind şi astăzi, poate le 
stăpâneşte sănătos. 

Şi încălecai pe o şa şi vă spusei basmul 

aşa. 


POVESTE ANGLO-SAXONĂ 


Beowulf, prinţul cel viteaz 


DEMULT, DEMULT, domnea în 
Danemarca un rege bun şi curajos, pe 
nume Hrotgar. Poporul îl iubea şi-l preţuia, 
căci de multe ori au încercat duşmanii să-i 
calce ţara, dar de fiecare dată biruia 
Hrotgar şi vitejii lui luptători. lar pe timp 
de pace, regele se gândea ce să facă spre 
a-şi ferici poporul, căuta să aducă între ei 
dragostea şi bunătatea şi de aceea 
supuşii îl iubeau nespus. 

Hrotgar s-a hotărât să zidească un 
palat cum nu a mai fost altul pe lume, 
niciunde şi nicicând. Şi-a chemat pe cei 
mai pricepuţi meşteri zidari, tâmplari şi 
aurari şi le-a poruncit: 

- Ridicaţi un paiat măreț şi bogat, cu 
ziduri groase de piatră şi ferestre largi, 
prin care să pătrundă calda lumină a 
soarelui şi cântecul păsărilor ce-şi vor 
avea cuibul în ramurile copacilor din jurul 
lui. încăperile să fie mari, cu 

pereţii şi tavanul îmbrăcaţi în aur şi pietre 
scumpe; cu mese întinse. Aici o să fie 
întotdeauna veselie şi sărbătoare, cântec şi 
voie bună, aici vor petrece vitejii oşteni ai 
mei. Am să le dau daruri multe, cum au 
fost şi faptele lor în lungile bătălii ce le- 
am purtat. 

Din greu lucrară meşterii şi, după 
câţiva ani, palatul era gata precum le 
poruncise regele: era un palat cum nimeni 
nu mai văzuse, cu porţi mari şi săli cu 
mese lungi, încărcate de vinuri şi 
mâncăruri scumpe. Hrotgar şi-a chemat 
războinicii la palat şi a fost o mare 
sărbătoare în cinstea lor, şi le-a dăruit 
cupe şi potire de aur, bătute cu 
nestemate ce sclipeau ca mii de stele. 

Ceasuri în şir a ţinut petrecerea, şi 
toţi erau veseli ascultând cântecele ce le 
lăudau faptele. Pe când serbarea era în 
toi, se ridică Hrotgar şi, la un semn, toţi 
tăcură; regele le grăi: 

- lubiţii mei oşteni, alături de voi am 
zdrobit mulţi duşmani. A sosit vremea ca 
pacea şi voia bună să domnească printre 
noi. Am pus să se zidească acest palat al 
ospeţelor ca să vă arăt dragostea ce vă 
port. Veniţi aici când vreţi şi totdeauna 
veţi găsi o masă îmbelşugată şi veţi putea 
petrece cât veţi dori! 

Mulţumiră  oştenii preabunului lor 
rege, şi petrecerea reîncepu şi mai vioi. 

Dar nu prea departe de palat, într-o 
mlaştină întunecoasă, în care nu călcase 
picior de om, trăia un uriaş rău, însetat de 
sânge, pe nume Grendel. Uriaşul ura 
lumina şi veselia şi, când auzi că oamenii 
petrec şi cântă, se supără foarte tare. Cu 
ochii aprinşi de ură, Grendel porni spre 
palat cu paşi grei, de se cutremura 
pământul. Acolo, aşteptă ascuns în 
întunericul nopţii, şi când mesenii se 
culcară şi luminile se stinseră, pătrunse 
înăuntru şi omori cu braţele-i puternice 
treizeci de  oşteni. Săvârşind această 
ticăloasă faptă, Grendel se întoarse în 
mlăştinosul său lăcaş. 

O adâncă jale a cuprins pe Hrotgar şi 
pe bravii lui oşteni, şi nimeni nu a mai 
intrat de atunci în palat. Atât de puternic 
era uriaşul, încât nici un oştean nu putea 
să lupte împotriva lui. 

Palatul a rămas pustiu şi întunecat, 
dar Grendel, rău precum lupul flămând, 
începu să omoare oamenii prin păduri şi 
trecători, atacân-du-i pe la spate. Groaza 
s-a lăsat peste regatul lui Hrotgar, şi timp 
de doisprezece ani danezii au suferit 
pagube şi omoruri de pe urma uriaşului. 

Treceau anii, dar nimeni nu se 
încumeta să dea piept cu Grendel. 

Trăia pe atunci, în  îndepărtata 
Suedie, poporul geaţilor, condus de regele 
Hygelac. Nepotul lui Hygelac, pe nume 
Beowulf, era un prinţ viteaz şi puternic. 

Tânărul Beowulf auzi despre tristeţea 
danezilor şi ticăloşiile săvârşite de uriaş, şi 
în inima lui încolţi dorinţa aprigă de a-l 
pedepsi pe Grendel şi de a aduce din nou în 
regatul lui Hrotgar pacea şi fericirea. 

- Voi trece marea în Danemarca şi voi 
lupta 
pe viaţă şi pe moarte cu uriaşul. Vreau ca 
spada 
mea să stăvilească omorurile şi să nu mai 
sufere 
Hrotgar şi supuşii săi! spuse Beowulf 
credin 
cioşilor lui războinici. 

îşi alese cincisprezece însoțitori de 
nădejde şi îşi luă rămas-bun de la iubitul 
său rege Hygelac, suindu-se într-o corabie. 
Două zile şi două nopţi plutiră Beowulf şi 
însoțitorii săi pe întinsul de ape, şi a treia 
zi dimineața se  opriră la ţărmul 
Danemarcei. O strajă le ieşi în cale şi îi 
întrebă: 

- Hei, voi de colo, cine sunteţi şi ce 
căutaţi 
aici, înarmaţi cu spade şi sulițe? 

- Suntem războinici geaţi, prieteni cu 

poporul vostru. Eu sunt Beowulf şi am 
venit să mă lupt cu uriaşul ce vă omoară 
cu cruzime. Du-ne la regele vostru, căci 
vreau să-i vorbesc. 
- Fiţi bineveniţi pe aceste meleaguri, 
vitejilor! 
Sosirea voastră are să-l bucure pe regele 
Hrotgar. 
Veniţi dar după mine la palatul său. 
Beowulf şi însoțitorii săi merseră 
după oştean până ajunseră la falnicele 
ziduri. Porţile grele de stejar se 
deschiseră şi, străbătând coridoare lungi, 
luminate cu facle aprinse, războinicii 
ajunseră într-o sală mare. Acolo stătea 
Hrotgar pe tron, înconjurat de curteni. 
îngenunchind în faţa regelui, Beowulf 
îi grăi astfel: 
- Măria ta, suntem geaţi şi venim de 
departe. Cu multă tristeţe am aflat de 
necazul ce vi-l face uriaşul Grendel, 
omorându-vă bărbaţii şi lăsând văduve 
înlăcrimate. De aceea am venit să luptăm 
cu el şi să-l ucidem, ca să plătească răul 
ce l-a pricinuit. 
- Dar cine eşti tu, de vorbeşti cu 
atâta bărbăţie? 
- Mă cheamă Beowulf şi sunt nepotul 
regelui Hygelac. 
Chipul regelui se însenină, căci îl ştia 
pe 

Beowulf încă de când era copil şi auzise 
despre puterea lui, iar cu Hygelac era 
prieten de mulţi ani. Ridicându-se în 
picioare, îi spuse viteazului: 

- Dragul meu Beowulf, sosirea ta îmi 
umple 
inima de bucurie. Ştiu acum că nu va mai 
trăi 
mult timp uriaşul, şi că în curând o să fie iar 
veselie 
în palatul de aur pe care l-am zidit. 

Zicând acestea, regele porunci să se 
încarce mesele cu mâncăruri scumpe şi 
vinuri alese în cinstea oaspeţilor săi. Se 
veseliră geaţii şi, noaptea târziu, se 
duseră să se culce în palatul pustiu, în 
care Grendel omorâse cu braţele sale pe 
cei treizeci de oşteni ai lui Hrotgar. înainte 
să se despartă, regele îi spuse lui 
Beowulf: 

- lubite prieten, să fii cu ochii-n 


patru, căci 
se prea poate ca, la noapte, să vină Grendel 
peste 

voi. Pune-ţi armura aceasta, ca să te 
păzească 

de puternica strânsoare a uriaşului. Luptă 
şi 


scapă-ne de el, şi îţi voi dărui ce-ţi va pofti 
inima. 

Beowulf şi vitejii săi se întinseră pe 
jos într-o sală întunecată a palatului. 

-în noaptea asta o să vedem cine 
este mai tare: eu sau Grendel. O să mă lupt 
cu el cu mâinile goale, pentru că aşa i-am 
spus regelui, şi trebuie să-mi ţin cuvântul, 
chiar dacă ar fi să mor pentru 

asta, le spuse Beowulf însoţitorilor săi. 

Apoi toţi se culcară, numai Beowulf, 
cu armura pe el, rămase treaz, aşteptându-l 
pe uriaş. 

Deodată, pe la miezul nopţii se auzi 
un zgomot cumplit, semn că Grendel a 
deschis porţile, intrând în palat cu gândul 
să-i omoare pe cei de acolo. înainte să 
ajungă Beowulf la el, Grendel omori pe 
cel mai apropiat de uşă şi-l mancă dintr-o 
înghiţitură. 

Beowulf se aruncă asupra lui, şi 
Grendel simţi cum braţele sale sunt prinse 
ca într-un cleşte. Uriaşul se eliberă cu greu 
din strânsoare şi încercă să-l prindă pe 
Beowulf, dar armura îl apăra. Se încinse o 
luptă pe viaţă şi pe moarte, iar zgomotul 
luptei îi trezi pe toţi, care acum ştiau că 
viteazul venit de peste mare luptă cu 
Grendel. 

După ceasuri de luptă crâncenă, 
uriaşul înţelese că Beowulf este mai 
puternic decât el şi că nu mai poate lupta. 
Slobozind un răcnet cumplit, încercă să 
fugă, dar Beowulf îi prinse voiniceşte un 
braţ şi, încordându-se cu toată puterea, i-l 
smulse. 

Rănit de moarte, Grendel fugi afară din 
palat şi se scufundă într-un lac negru şi 
adânc, în ale cărui afunduri sălăşluia 
mama lui, o zmeoaică rea 

şi ticăloasă, înconjurată de balauri cu colţi 
lungi şi gheare ascuţite. 

Dimineaţa, toată ţara află cu bucurie 
vestea uciderii uriaşului. 

- O, Beowulf, spuse Hrotgar, cum să-ţi 
mulţumesc pentru binele ce mi-ai făcut? 
Faptele tale vitejeşti merită o răsplată 
regească. 

Zicând acestea, Hrotgar porunci să se 
aducă cupe şi potire de aur bătute cu 
nestemate, lăzi grele pline cu bogății. Cu 
toate aceste daruri umplură douăsprezece 
care înalte, pe care le primi Beowulf, 
mulţumind darnicului rege. Dar mai mare 
era bucuria lui Hrotgar, ştiind că a scăpat 
de Grendel. îi mai dărui viteazului haine 
scumpe, arme şi cai focoşi, cu coamele 
fluturând în vânt. Hrotgar dărui aur şi 
însoţitorilor lui Beowulf,  arătându-le 
adânca lui prietenie. 

Dar ei nu ştiau că mama lui Grendel, 
zmeoaica, venea spre ei, dornică să-şi 
răzbune odrasla. 

După ce petrecerea se sfârşi şi 
luminile se stinseră, zmeoaica pătrunse în 
palat şi atunci un țipăt răsună în sală. 
Când oamenii se treziră şi puseră mâna 
pe spade, zmeoaica deja zburase înspre 
sălaşul ei, dar Hrotgar văzu cu durere că 

cel mai iubit sfetnic al său zăcea, scăldat în 
sânge, cu pieptul sfâşiat de ghearele 
zmeoaicei. 

Din nou se mâhni inima regelui, şi 
chipul i se întunecă de tristeţe. 

Beowulf şi  oştenii săi, care 
dormiserăîn altă odaie, veniră degrabă şi-l 
găsiră pe rege cu ochii în lacrimi. 

- Nu te mâhni, o, rege, grăi Beowulf, 
căci, iată, aşa cum am luptat cu Grendel, 
aşa voi lupta şi cu zmeoaica, mamă-sa. 
Mâine dis-de-dimineaţă o să plecăm pe 
urmele fiarei şi mă prind că o s-o omor fără 
milă! 

Dimineaţa, Beowulf, Hrotgar şi mulţi 
oşteni plecară pe urmele lăsate de 
zmeoaica. Merseră ei cât merseră, până 
lângă hotarul ţării şi se opriră la marginea 
înspăimântătorului lac, unde urmele se 
opreau, semn că acolo  sălăşluia 
zmeoaica. Pe întinderea neagră de ape 
înotau şerpi şi balauri cu solzi verzi şi colţi 
ascuţiţi. Pe sub apă se întrezăreau copaci 
verzi, pe care nu-i mai puteau lumina 
razele soarelui. Trupuri fără viaţă pluteau 
pe lac, iar apa bolborosea. Deasupra 
lacului zburau corbi negri ca smoala şi o 
ceaţă deasă şi otrăvitoare plutea peste 
ape. 

Fără teamă, Beowulf se pregătea să 

coboare în adâncuri. îşi puse pe el 
armura, pe care n-o putea străpunge nici 
o spadă, şi, luând în mână greul paloş, 
zise către rege: 

- Sunt gata, rege, să pornesc lupta cu 
zmeoaica. Dar poate că ne vedem pentru 
ultima oară. Dacă cumva mă va răpune 
zmeoaica, rogu-te să trimiţi toate darurile 
pe care le-am primit regelui meu, Hygelac 
al geaţilor. Spune-i că am luptat până în 
ultima clipă! 

Până să mai spună regele ceva, 
Beowulf se aruncă şi, pe dată, îl înghiţiră 
apele. Cobora tot mai jos înspre 
adâncurile nemăsurate. 

Zmeoaica auzise cum Beowulf se 
apropie, şi se ascunse la pândă. Deodată 
se aruncă şi-l prinse pe viteaz ca într-un 
cleşte. Numai că armura îl scăpă pe 
Beowulf de ghearele zmeoaicei. Când 
văzu fiara că nu-l poate zdrobi, îl trase 
într-o peşteră. Acolo, adânc sub pământ, 
era sălaşul zmeoaicei, boltit, încât apele 
nu-l puteau ajunge. Acolo erau 
îngrămădite comori şi arme, furate de 
zmeoaica. 

Adunându-şi toate puterile, Beowulf 
se eliberă din strânsoare şi începu o luptă 
cum n-a mai purtat vreodată. Săreau 
scântei din spadă, vuiau bolțile şi se 
Zzguduiau zidurile, dar sorții nu 

înclinau de partea nici unuia. Lovea 
viteazul cu spada în solzii zmeoaicei, şi 
slăbea puterea din el, mai ales că era 
obosit după lupta cu Grendel. Tot mai greu 
îi era lui Beowulf, când deodată văzu într-un 
colţ un paloş grozav făcut parcă pentru 
uriaşi; şi era într-adevăr un  paloş 
străvechi, făurit pentru uriaşi. Atât de greu 
era că puţini ar fi putut să-l ridice. Viteazul 
apucă zdravăn paloşul şi, sprijinit de zid, 
aşteptă ca zmeoaica să se năpustească 
asupra lui. Când ajunse la doi paşi de el, 
cu ultimele puteri răsuci paloşul în aer şi 
i-l înfipse în gât. Pe dată zmeoaica se 
prăbuşi, dar Beowulf văzu cu uimire cum 
oţelul paloşului se topea, mistuit de 
sângele  înveninat al fiarei. Nu mai 
rămase decât mânerul, care era de aur 
curat, lucrat cu mult meşteşug de uriaşii 
fauri. 

După această ispravă, Beowulf se 
uită împrejur prin peşteră şi văzu în toate 
părţile grămezi de aur şi diamante, 
comori furate de zmeoaica de la 
pământeni. Lui însă nu-i păsa câtuşi de 
puţin de toate bogăţiile, pentru că el 
lupta nu pentru bogăţie, ci pentru a-şi 
ajuta semenii. 

Grăbit să părăsească peştera, 
Beowulf luă cu sine mânerul uriaşului 
paloş şi un potir de aur, 

apoi se avântă înspre suprafaţă, unde îl 
aşteptau Hrotgar cu ai săi, copleşiţi de 
griji şi temeri. Şi când se ivi dintre valuri, 
frunţile tuturor se descreţiră: strigăte de 
bucurie umplură văzduhul. Aflând cu toţii 
ce s-a întâmplat în peştera din adâncuri, 
fericirea le fu nemărginită. Dar mai ales 
Hrotgar, cu lacrimi în ochi, nu mai 
prididea cu laudele. Şi pe bună dreptate, 
căci faptele lui Beowulf nici tot aurul din 
lume nu le-ar fi putut răsplăti. 

Zile întregi petrecură vitejii în palatul 
lui Hrotgar; dansul şi cântecele nu mai 
conteneau, Şi iată că se ivi clipa când 
Beowulf cu ai săi trebuiră să-şi ia rămas- 
bun pentru totdeauna de la regele 
Hrotgar.  Pregătiră dar corăbiile de 
plecare, încărcându-le cu daruri de preţ. 

îmbrăţişându-l pe Beowulf, Hrotgar îi 

grăi: 

- Dragul meu, eşti un viteaz cum nu 
cred că se mai află altul. Faptele tale vor 
rămâne de-a pururea vii în inimile 
noastre. Rămâi cu bine, Beowulf, şi fie ca 
vremea să nu-ţi ştirbească din bărbăţie şi 
vitejie! 

îmbrăţişându-l pe Hrotgar, Beowulf se 
urcă pe corabie. Odată ajuns în ţara sa, el 
trimise soli la regele Hygelac, să le 
vestească sosirea. Când 

ajunseră la castel, Beowulf şi însoțitorii 
săi fură întâmpinați cu strigăte de 
bucurie. 

în cinstea lor se pregăti un mare 
ospăț; Beowulf stătea în dreapta regelui 
Hygelac şi povestea faptele sale din ţara 
danezilor; vorbi de bunătatea şi prietenia 
regelui Hrotgar, despre palatul de aur 
bântuit de uriaş, despre lupta-i grozavă 
cu Grendel şi cu zmeoaica. 

Sfârşind de povestit, Beowulf aduse 
înaintea slăvitului rege toate odoarele 
primite de la danezi şi i le dărui, lată ce 
suflet mare avea viteazul Beowulf, căci 
nimic nu ţinu pentru sine, ci dădu totul 
regelui său. 

Trecură ani mulţi după aceste 
minunate întâmplări şi iată că bătrânul 
rege Hygelac se stinse din viaţă. Atunci 
geaţii îl urcară pe Beowulf pe tron, 
devenind rege şi multă vreme domni el în 
pace şi fericire. într-o zi, iată ce se 
întâmplă: un slujitor, de frică să nu fie 
pedepsit că nu a adus bucatele calde la 
ospăţul stăpânului său, fugi şi se ascunse 
într-o peşteră întunecoasă. De-abia intră, 
când deodată rămase nemişcat: în faţa sa 
dormea un balaur uriaş, în jurul căruia 
erau îngrămădite odoare nepreţuite: inele, 
brățări, cupe şi vaze de aur şi argint 
bătute cu nestemate. 

Slujitorul se apropie, cu sufletul la gură, 
luă un vas de aur, apoi ieşi din peşteră, 
grăbindu-se să-l ducă stăpânului său. 
Balaurul nu se trezi, căci dormea acolo de 
mai bine de o sută de ani. Ajuns la 
stăpânul său, slujitorul îi dădu vasul, 
povestindu-i toată păţania. Stăpânul său îl 
iertă. 

Dar, după o vreme, balaurul se trezi. 
îşi roti privirile lacome, înceţoşate de 
somn, peste comorile ce le adunase de 
ani de zile, văzu cu mânie că-i lipseşte un 
vas. înfierbântat de mânie că nu a văzut 
cine l-a furat, balaurul îşi puse în gând să- 
i nimicească pe toţi geaţii lui Beowulf. 

Cum se lăsă noaptea, balaurul ieşi 
din peşteră şi, întinzându-şi aripile uriaşe, 
îşi luă zborul deasupra pământului. lar pe 
unde trecea, o mare jale cuprindea 
aşezările, căci balaurul arunca foc şi 
pucioasă pe nări, lăsând în urmă-i ruine 
fumegânde şi pământ ars. Toate noaptea 
zbură balaurul, semănând groaza între 
oameni. Nu se întoarse în peşteră decât 
atunci când primele licăriri ale răsăritului 
se iviră în depărtări. 

Noaptea aceea a fost îngrozitoare 
pentru  geaţi, iar dimineața, aflând 
Beowulf despre cumplitul balaur, se 
întrista nespus  văzându-şi poporul 
năpăstuit. Atunci îşi întrebă curtenii: 

- lubiţii mei prieteni, un mare necaz a 
venit 
peste noi. Oare balaurul vrea să ne omoare 
numai 
ca să-şi astâmpere setea de sânge, sau 
poate 
l-a supărat unul din noi? 

Slujitorul cu pricina ieşi în faţă şi, 
căzând în genunchi, zise: 

- lubite rege, rogu-te, iartă-mă, căci e 
numai 
vina mea. Din peştera balaurului am luat 
vasul 
de aur ce ţi l-am dat şi acum fiara vrea să 
ne 
omoare pe toţi! 

Slujitorul îi mai spuse regelui despre 
grămezile de aur şi nestemate din 
peşteră şi cum s-a întâmplat de a luat 
vasul de aur. 

Beowulf asculta dus pe gânduri: era 
bătrân de acum, iar părul său albise 
aproape tot. Inima lui rămăsese însă la fel 
de vitează ca în tinereţe. Se ridică în 
picioare şi grăi: 

- Mă voi duce la peştera balaurului şi 
mă 
voi lupta cu el, chiar dacă ar fi să-mi dau 
ultima 
suflare! 

Porunci apoi meşterilor fierari să-i 
făurească un scut de oţel care să-l apere 
de focul ce-l sufla balaurul pe nări. îşi alese 
unsprezece din cei mai viteji luptători şi 
porniră către sălaşul balaurului, călăuziţi 
de slujitor. De cum au ajuns la gura 

peşterii, Beowulf îi opri şi le zise: 

- Multe au fost luptele mele până 
acum, şi tot atâtea au fost victoriile. Acum 
nu mai sunt tânăr, dar trebuie să mă mai 
lupt o dată pentru poporul meu. Aşteptaţi- 
mă aici, căci mă voi bate singur cu 
balaurul. Ştiu prea bine cât sunteţi de 
curajoşi toţi, dar eu sunt acela care 
trebuie să lupte pe viaţă şi pe moarte cu 
balaurul! 

Zicând acestea, ridică privirile în sus, 
gândindu-se poate că vede pentru ultima 
oară cerul, apoi porni cu pas hotărât după 
balaur, chemându-l la luptă cu glas de 
tunet. 

Balaurul îi auzi glasul şi se înroşi de 
mânie. Ca un uragan de foc se năpusti 
înspre Beowulf care intrase în peşteră şi îşi 
pregătise paloşul şi scutul. Când ajunse la 
câţiva paşi de el, Beowulf ridică paloşul şi 
lovi cu toată puterea. Dar loviturile sale nu 
puteau decât să-l întărâte tot mai tare pe 
balaur şi flăcările lui pârjoleau pereţii 
peşterii, înveninând aerul. încet, încet, 
oboseala începu să-l cuprindă pe Beowulf. 
Dar el nu dădea nicidecum înapoi, hotărât 
să moară pentru poporul său. Lovea însă 
tot mai greu, în timp ce balaurul parcă 
prindea puteri cu fiecare clipă. 

Atunci unul din vitejii săi, un luptător 

curajos, 

pe nume Wiglaf, simţi primejdia şi îşi spuse: 
„Chiar dacă nu-l pot salva pe rege, aş fi 
bucuros să mor luptând alături de el". Se 
avântă curajos în peşteră şi-i spuse regelui 
său: 

- Slăvite rege, luptă aşa cum ai 
luptat de atâtea ori până acum. Aducţi 
aminte că i-ai nimicit pe Grendel şi pe 
mamă-sa, zmeoaica! Gândeş-te-te că 
poporul tău te iubeşte nespus şi la 
tristeţea ce-i va cuprinde dacă nu te vei 
mai întoarce. Braţul tău este încă puternic, 
iar dacă e nevoie, lasă-mă să lupt alături 
de tine! 

Cuvintele lui Wiglaf erau pornite dintr-o 
inimă curajoasă, şi Beowulf se simţi parcă 
mai puternic, încât lovi în balauc cu forţă 
sporită. Lovitura fu atât de năprasnică, 
încât tăişul paloşului se rupse în două. în 
aceeaşi clipă, balaurul aruncă un şuvoi de 
flăcări asupra lui, şi era gata să-l ardă de 
viu dacă nu avea scutul. Apropiindu-se 
dintr-o parte, Wiglaf lovi atât de repede şi 
puternic în trupul solzos, încât balaurul se 
întoarse să-l ardă şi pe el. Atunci Beowulf 
ridică-paloşul cu lama înjumătăţită şi, 
adunându-şi ultimele puteri, îi tăie capul 
dintr-o lovitură. Cu o ultimă zvârcolire, 
balaurul rămase într-o baltă de sânge 
otrăvit. Beowulf învinsese şi de astă dată, 
dar puterile 

sale erau pe sfârşite. Lăudându-i curajul 
şi mulţumindu-i pentru ajutor, îi spuse lui 
Wiglaf: 

- Dragul meu Wiglaf, simt că astăzi 
m-am luptat pentru ultima oară, slujindu-mi 
poporul. Am avut multe bucurii şi tristeţi, 
dar niciodată nu i-am nedreptăţit pe cei 
buni. Am fost credincios prietenilor mei şi 
am prețuit adevărul mai presus de orice. 
Am încercat să domnesc cu dreptate, şi 
niciodată nu am luptat numai pentru mine 
însumi. Acum nu-mi mai rămâne altceva 
decât să mor cu inima împăcată. 

Beowulf îşi scoase din jurul gâtului un 
lănţişor de aur şi i-l dădu lui Wiglaf. îi mai 
dărui inelele sale cu nestemate şi mantia 
cu semnul regesc. Judecata dreaptă a lui 
Beowulf îl alesese astfel rege pe viteazul 
Wiglaf, care nu a stat pe gânduri nici o 
clipă când a fost vorba să lupte pe viaţă şi 
pe moarte alături de regele său. 

Sfârşind aceasta, Beowulf închise 
ochii pentru totdeauna. 

Poporul său nu-l va uita niciodată. 
Amintirea lui Beowulf va dăinui veşnic, iar 
minunatele sale fapte vor fi povestite 
peste mări şi ţări. 


POVESTE NORMANDĂ 


Povestea celor trei călugări 
isteţi 


TREI CĂLUGĂRI-PELERINI, de la trei 
mănăstiri deosebite din Normandia, s-au 
întâlnit într-un han şi, fiindcă aveau toţi 
aceeaşi ţintă, s-au hotărât să facă 
împreună restul drumului. Era şi cazul să- 
şi unească puterile, căci mai aveau încă 
mult de mers şi desagii lor de merinde 
bine garnisiţi la plecare scădeau văzând 
cu ochii. 

în vara aceea fusese o secetă 
cumplită şi pe când străbăteau câmpia 
Limousin credeau că o să le crape ţeasta 
de căldură. Satele erau tare rare în 
această regiune şi locuitorii nu prea se 
omorau cu pomenile, aşa că cei trei 
călugări rareori găseau la câte un 
gospodar vreun codru de pâine uscată 
sau vreo cană de cidru acru. 

Nu ştiu cum se făcuse, dar cei trei 
călugări erau tare deosebiți unul de altul, 
deşi cam de aceeaşi vârstă. Astfel, din ei, 
cel care venea de la mănăstirea Thorigny 
era mare şi gras şi cu toate 

că bastonul de care se folosea îl ajuta mult, 
asuda din belşug şi abia-abia izbutea să 
se ţină de ceilalţi. De altfel, el era cel mai 
cârcotaş şi mereu găsea câte ceva de 
care să se plângă: ba că e prea cald, ba că 
cidrul căpătat de pomană e prea acru, ba 
că-l dor şalele, mă rog, nu se putea să nu 
găsească el o pricină de văicăreală. 

Al doilea era un călugăr de la 
mănăstirea Bec-Hellouin, subţire ca o 
varga, nu se plângea niciodată de nimic şi- 
avea o limbă mai ascuţită şi mai veninoasă 
decât acul unei albine. Vedea tot, trecea 
fără să-i pese peste toate cele ce-l supărau 
pe călugărul cel gras, înţepa pe toată 
lumea şi, mai cu gluma, mai cu cântecul, 
parcă alături de el era drumul mai uşor. 

Cel de al treilea nu era nici gras, nici 
slab, nici ursuz, nici prea vorbăreţ, nici nu 
se văicărea, dar nici nu se omora cu 
cantatul, mă rog, unul din oamenii cu care 
poţi porni la drum greu, care nu te va lăsa 
niciodată la jumătate cale, dar nici n-o să 
zboare ca vulturul spre ţintă. 

Cel gras bodogănea tot timpul: 

- Blestemat ţinut, unde oamenii îţi 
dau mai degrabă un ciomag în cap decât 
un codru de pâine şi unde nu găseşti 
măcar un pârâiaş ca 

să-ţi potoleşti setea. Cât despre cidru, ce 
să mai spun, e tot aşa de scump la vedere 
pe cât e de prost la gust. 

- Fă o minune, frate, îl înţepa 
călugărul cel slab. Ai auzit că-n vremuri 
vechi călugării credincioşi ca dumneata 
făceau să ţâşnească apa din pământul cel 
mai sterp doar lovindu-l cu toiagul. De ce 
nu faci la fel? Toiag ai, pământ sterp, slavă 
Domnului, aşa că nu ştiu ce-ţi lipseşte ca 
să ne faci o minune. 

- Văd eu că-ţi arde de glume, dar pe 
mine mă arde setea ca un pârjol. Cât 
despre foame, simt un gol aşa de mare-n 
pântec, încât nu ştiu, zău, ce minune l-ar 
putea umple. 

Şi iacă aşa, glumind şi ciondănindu- 
se, călugării noştri înaintau şi se apropiau 
de ţinta lor, mai mult fripţi de sete şi rupţi 
de foame, fiindcă abia mai găsiseră nişte 
apă clocită pe un fund de ploscă. 

Dar soarele cobora spre asfinţit şi 
începuse să adie un vântişor, care le mai 
răcorea pojarul. După o vreme chiar şi 
călugărul cel gras prinse parcă aripi la 
picioare, căci în zare se vedea un cătun şi, 
când se apropiară, auziră dintr-o ogradă 
râsete şi cântece care le mai puseră inima 
la loc. 

- Fraţilor, spuse călugărul care tăcuse 


tot 

timpul, să intrăm aici. Dacă nici de la 
chefiiii ăştia 
nu căpătăm nimic, o să-mi scutur sandalele 
şi de 


praful din ţinutul acesta blestemat. 

Ceilalţi n-aşteptară să le spună de 
două ori şi intrară în curtea gospodăriei, 
unde ai casei şi câţiva vecini sărbătoreau 
tocmai sfârşitul secerişului. Se vede treaba 
însă că stăpânul casei era vreun zgârie- 
brânză, că, numai ce dădu cu ochii de 
călugări, şi începu să zbiere: 

-Afară, ieşiţi din ograda mea! Să nu 
vă văd în faţa ochilor, că popii numai 
necazuri mi-au adus! Ştergeţi-o până nu 
pun câinii pe voi! 

Bieţii călugări spălară putina imediat, 
ca să n-o păţească şi mai rău. După o 
vreme se opriră să mai răsufle şi atunci 
călugărul cel slab le spuse: 

- Era cât pe-aci să ni se-nfunde. 
Păcat că n-am putut să facem ce făcea 
Jeannot, administratorul moşiei mănăstirii 
noastre. 

- Şi, mă rog, spuse cel gras, care era 
şi cam curios din fire, ce făcea Jeannot 
ăsta? 

- Privea, preacucernicilor, privea la 
alții. 

- Privea la alţii? Cum adică? 

- Staţi să vă spun povestea, poate ne 
mai trece supărarea. Straşnic om Pierre 
Jeannot al 

nostru. Tăcea, tăcea, dar şi când îţi 
trântea câte una, rămâneai cu gura 
căscată. Să vedeţi bunăoară, cum a fost 
când a venit să dea socoteala moşiei, 
părintelui stareţ. Acesta, adică stareţul, 
tocmai şedea la masă cu alţi călugări şi 
tocmai mâncau un fazan rumenit, umplut 
cu trufe şi mustind... 
- Frate dragă, îl rugară ceilalţi doi 
călugări, treci peste amănuntele astea, că 
ne apucă leşinul. 
- Bine, trec peste ele. Cum vă 
spuneam, stareţul rupse pentru sine cea 
mai bună bucată din fazan şi-l dădu 
călugărului care-l urma în grad. Acesta 
rupse şi el ce era mai bun şi dădu restul 
următorului, aşa că celui din urmă îi rămase 
numai gâtul, fiindcă acest ultim călugăr 
era abia un novice. Toţi mâncau de la 
trosneau fălcile, numai bietul Jeannot 
înghiţea în sec. Printre îmbucături, stareţul 
îl întreba: 
- Hei, Jeannot, cum mai merge moşia 
mănăstirii? 
- Minunat, părinte stareţ, minunat. 
Grâul e cât trestia, cirezile plesnesc de 
grase şi tocmai ieri a fătat o vacă. 

-A fătat o vacă? Bravo, Jeannot, eşti 
bun de cinste. 

- Păi, nu-i vaca mea, preacucernice! 

- Nu-i nimic. Şi câţi viței a fătat? mai 
întrebă stareţul dând de duşcă o ulcică de 
cidru plină-ochi. 

- Cinci, părinte stareț, răspunse 
Jeannot cu ochii holbaţi la fazan şi la cidru 
şi înghițind în sec. 

- Cinci? Nemaipomenit! Părinte 
cronicar, asta trebuie scrisă-ri cartea de 
aur a mănăstirii! 

g înţeles, răspunse cronicarul între 
două îmbucături. 

- la stai, Jeannot, spuse iar stareţul, 
dacă vaca are numai patru ţâţe, deci pot 
suge numai patru viței. Al cincilea ce face, 
Jeannot? 

- Ce să facă, preacuvioase, face şi el 
ca mine. Se uită la ceilalţi. 

Călugării se mai dezmorţiră după 
povestea asta cu haz şi mai cu una, mai cu 
alta, mai făcură o bucată de drum, până 
ce călugărul cel gras spuse: 

- Eu nu mai fac un pas, măcar de-aş 
şti că peste o jumătate de ceas dau peste 
o masă cu plăcinte calde. Pentru azi, 
ajunge. Ne culcăm, că-mi ard tălpile de 
parcă am mers pe jăratec. 

- să ne facem un culcuş, răspunse 
călugărul cel slab. 

- Vai de mine şi de mine, se tânguia 


pe nas 
călugărul cel gras, dacă nu bag ceva-n 
burtă nu 


pot da geană de geană toată noaptea. 

Deodată, călugărul cel slab, care 
tocmai aduna nişte iarbă, începu să 
strige: 

- Fraţilor, minune! Am găsit un ou. 
să fie 
binecuvântată orătania, căreia i-a dat prin 
minte 
să se ouă chiar aici! 

Grasul sări sprinten ca un cocoș: 

- Să-l mâncăm! Dar imediat se 
întrista: Ce să înţelegem trei oameni lihniţi 
de foame dintr-un amărât de ou? Mai bine 
să-l tragem la sorţi. 

- Cum la sorţi, păcătosule! zise 
călugărul cel tăcut. Asta-i treabă de 
păgâni. Eu vă propun ceva: să ne stoarcem 
mintea şi cel care o găsi un text de biblie, 
cel mai potrivit pentru împrejurarea asta, 
să-l mănânce. 

- S-a făcut, s-a făcut, săriră ceilalţi 
doi cu gura. 

- Să încep eu, spuse cel gras. 

Şi luând oul, îi dădu un bobârnac de-i 
sări cât colo coaja de la capătul cel gros, 
ca un căpăcel, şi spuse: 

- Deschide-te! 
- Bravo! Bine ales: Acum e rândul 


spuse al doilea şi, scoțând nişte sare, o 
presără peste ou zicând: Primeşte sarea 
înţelepciunii! 

- Asta-i chiar mai bună decât prima, 
spuse 
călugărul cel slab. Acum e rândul meu. 

Luă deci oul de la călugărul la care se 
afla, îl privi îndelung şi apoi murmură: 

- Intră în casa stăpânului tău! 

Şi dădu oul peste cap. 


POVESTE NORMANDĂ 


Ulcica de sare 


ÎN SATUL MONTAIGU trăia un bătrân 
singuratic şi ursuz - moş Richardais - care 
era cel mai vestit zgârcit din întreaga 
regiune. Era de o zgârcenie proverbială, 
încât zece sate-n jur, când oamenii voiau 
să spună despre cineva că e avar, 
spuneau: „Parcă ar fi moş Richardais". 

Bătrânul ducea o viaţă mizerabilă, 
într-o căsuţă părăginită de la marginea 
satului. Trăise toată viaţa singur, fiindcă - 
spunea el - o femeie înseamnă o 
cheltuială în plus la casa omului. Nu-şi 
mătura niciodată casa, ca să nu roadă 
mătura şi nu ştergea geamurile, de teamă 
să nu se spargă vreunul. 

Singura plăcere a lui moş Richardais 
era să se judece cu vecinii săi - ca orice 
bun normand -dar cum şi procesele costă, 
bietul bătrân nu ştia cum să facă să se 
judece, dar să nu cheltuiască 

nici cu avocaţii, nici cu drumurile. 

în dimineața zilei când începe 
povestea noastră, moş Richardais se 
sculase foarte prost dispus, fără să fi avut 
vreun motiv. Dar asta i se poate întâmpla 
oricui. Numai că zgârcitului i-a mers toată 
ziua prost. Mai întâi că şi-a rupt gulerul 
cămăşii când a vrut să se îmbrace şi îi 
venea să urle de supărare. O purta de vreo 
zece ani şi până atunci nu i se întâmplase 
aşa ceva. Pe urmă, a trebuit să strice trei 
bețe de chibrit, ca să aprindă focul, lucru 
care de mulţi ani nu i se mai întâmplase. 
în sfârşit, colac peste pupăză, când a vrut 
să-şi pună sare-n ciorbă, nu ştiu cum s-a 
făcut, dar parcă diavolul i-ar fi dat peste 
mână şi scăpând ulcica jos, s-a făcut praf. 
N-a rămas măcar un ciob mai de doamne- 
ajută, să-l poată folosi. Dar ca să nu fie 
păgubit de tot, a început să adune sarea 
de pe jos. Vă închipuiţi cam cum arăta 
sarea după ce căzuse pe duşumeaua pe 
care de luni de zile n-o mai măturase 
nimeni. Dar moş Richardais zicea că e mai 
bine să mănânce sare cu praful de pe jos 
decât să aibă o pagubă atât de mare. 
După ce a pus sarea în două grămăjoare 
pe masă, se trezi într-o încurcătură şi mai 
mare: ce să facă, unde s-o păstreze? Aşa 

n-o putea lăsa, pe masă. Putea intra vreo 
pisică şi s-o împrăştie, doamne fereşte. îi 
trecu prin minte un gând: să cumpere o 
ulcică nouă, dar se scutură ca de un fior. 
Deodată se lumină. Cel mai bine era să se 
ducă la un vecin, să împrumute o ulcică pe 
care să i-o dea înapoi cât mai târziu 
posibil. 

Vecinul era tot un moşneag ursuz, 
care nu se prea prăpădea de dragul lui 
Richardais, dar, între vecini, trebuie să te 
mai ajuţi din când în când, aşa că 
zgârcitul nostru se-ntoarse acasă 
triumfător, cu  ulcica pe care o 
împrumutase. 

O nenorocire însă nu vine niciodată 
singură. Abia reuşise moş Richardais să 
pună şi ultimul grăuncior de sare în ulcica 
vecinului, când, ca prin farmec, o scăpă 
din mână şi se sparse-n două. Mai întâi s- 
a gândit că poate era crăpată şi, când i-o 
duce-o înapoi vecinului, să-i facă puţin 
scandal că i-a dat o ulcică spartă. Dar, din 
nenorocire, se vedea bine că spărtura era 
proaspătă. 

Pe Richardais îl trecură toate 
năduşelile: să spargă două ulcele într-o zi 
era prea de tot. Trebuia să facă orice, ca să 
nu-i plătească paguba vecinului. Lipi cum 
putu cele două cioburi şi se prefăcu a fi 
uitat de ea. 

Dar vecinul nu era nici el omul care 
să uite de un lucru pe care l-a dat cu 
împrumut şi peste câteva zile îi ceru 
ulcica. 

- Adevărat, adevărat, mormăi moş 
Richardais, uitasem. Dar mâine ţi-o aduc, 
pe 
cuvântul meu de normand. 

A doua zi pândi, când vecinul era 
plecat, se strecură în casa lui. Puse ulcica 
pe dulap în aşa fel încât, privită-n grabă, 
să nu se observe că era spartă. 

Seara, moş Richardais căută să-l în- 
tâlnească pe vecin, care, bineînţeles, îi 
ceru iar ulcica. 

- Ulcica? făcu zgârcitul pe miratul, 


nici nu 
mai ştiu de când ţi-am adus-o înapoi. Se 
vede că 


ai început să îmbătrâneşti, de n-ai văzut- 
O. 

Vecinul intră în casă, dar peste câteva 
clipe ieşi valvârtej şi începu să strige la 
Richardais: 

- Bătrân ticălos, mi-ai spart bunătate 
de ulcică şi mai faci şi pe ăla care nici 
usturoi n-a mâncat, nici gura nu-i miroase. 
- Eu ţi-am spart ulcica? Vezi-ţi de 
treabă! în viaţa mea n-am făcut vreo 
pagubă cuiva. 

- Ah, va să zică ai spart-o şi mi-ai 
adus-o pe furiş, ca să mă înşeli. Să nu 
crezi însă că-i 

merge. Cine sparge plăteşte. 

Faţa lui Richardais se întunecă. Ştia 
că nu va plăti niciodată, dar numai 
cuvântul ăsta îl făcea să se îngălbenească 
atunci când îl auzea. 

- Să aştepţi tu până ţi-oi plăti! 
- Ba ai să plăteşti cu vârf şi îndesat. 
Lasă că-ţi arăt eu ţie! 

Pe urmă, cei doi moşnegi îşi 
întoarseră spatele şi nu mai vorbiră 
deloc. 

Dar după o săptămână, poştaşul îi 
aduse lui moş Richardais o citaţie, prin 
care era chemat la judecătoria de pace 
pentru săptămâna viitoare. După cum 
vedeţi, treburile începuseră să se cam 
încurce şi zgârcitul nostru nu ştia ce să 
spună în apărarea sa. Cu cât se apropia 
ziua procesului, cu atât era mai încurcat, 
aşa că, până la urmă, se hotări să se 
ducă la un avocat. După ce-l ascultă cu 
răbdare, acesta-l întrebă: 

- Când vecinul ţi-a împrumutat 
ulcica, era cineva pe aproape? 

- Nimeni, domnule avocat. Doar 
pisica lui, care dormea pe prichiciul sobei. 
- Atunci n-ai nici un motiv să te 
sperii. Apărarea dumitale e foarte uşor de 
făcut. Mai întâi poţi să susţii că atunci când 
ţi-a împrumutat ulcica, 


140 


aceasta era deja spartă sau poţi să spui 
că a spart-o el, după ce i-ai adus-o, sau 
poţi să spui sus şi tare că n-ai împrumutat 
nici o ulcică, fiindcă, neavând martori, el 
nu va putea dovedi nimic. 

Moş Richardais îşi întipărise bine în 
minte tot ce-i spusese avocatul şi dădu să 
plece. Dar acesta-l opri: 

- îmi datorezi o sută de franci, 

moşule! 

Sărmanul zgârcit trebui până la urmă 

să 
plătească, dar atâta a suspinat de ţi se 
rupea inima. 

în ziua judecății, Richardais n-avea 
nici o grijă, fiindcă băgase bine-n cap tot 
ce-i spusese avocatul. 

Când judecătorul îi adresă prima 
întrebare, moşneagul începuse să turuie: 

- Domnule judecător, e uşor să-mi 
fac apărarea şi să dovedesc că vecinul 
meu e un mincinos. 

- Dovedeşte! 

- Mai întâi că atunci când mi-a dat 
ulcica, ea era deja spartă. în al doilea 
rând, când i-am dat-o înapoi era bună, 
aşa că vecinul meu a spart-o după aceea, 
şi în sfârşit, în al treilea rând, pot să vă 
spun că niciodată n-am împrumutat de 

la el vreo ulcică de sare... 

Sărmanul moş Richardais, nici după 
ce a plătit ulcica şi cheltuielile de judecată 
n-a înţeles de ce l-a condamnat judecătorul 
când el adusese nişte dovezi atât de 
straşnice în apărarea lui. 

